
bidrage til forståelsen af ufofænomenerne ved 
indsamling og bearbejdning af kildemateriale 
(observationsberetninger, forsøgsresultater, 
bøger m.m.), samt at udbrede kendskabet til 
emnet ved publikationer, foredrag og anden 
udadvendt virksomhed. 

2) Det er SUFOIs opfattelse, at kildematerialet 
udgør et vigtigt grundlag for undersøgelser og 
oplysningsarbejde ud fra en seriøs og kritisk 
synsvinkel. 

3) Ved ufofænomenet forstår vi en beretning 
om et himmelfænomen, hvis væsentligste ken¬ 
detegn er, at det selv efter en nøje undersøgelse 
foretaget af kompetente personer, ikke kan for¬ 
klares som værende et kendt fænomen. 

4) Da fænomenerne endnu er uopklarede, øn¬ 
sker SUFOI ikke at fremhæve eller afvise 
nogen bestemt teori om deres art eller oprindel¬ 
se. 

SUFOIs visioner 

1) At identificere og afmystificere alle obser¬ 


verede himmel fænomener. 

2) At skabe fortrolighed med himlen, så enhver 
kan genkende samtlige kendte himmelfænomener. 

3) At sikre, at alle observatører af ukendte him¬ 
melfænomener henvender sig til SUFOI. 

4) At være foreningen man henvender sig til, for 
at få informationer om ufoer. 

Aktiviteter 

Foreningens aktiviteter strækker sig fra 
oplysningsvirksomhed til det mere forskningsorien¬ 
terede arbejde. Eksempler på sidstnævnte er: 
Rapportarbejde : Et net af omkring 20 rapportopta¬ 
gere landet over foretager interview af observa¬ 
tører og undersøger sager. Foreningen modtager 
årligt 2-400 henvendelser om observationer - heraf 
forklares normalt hovedparten; omkring 5% af 
sagerne forbliver uidentificerede. 

Projekt Port: Dette projekt behandler teorier om 
ufofænomenet, der tager udgangspunkt i en social¬ 
psykologisk og kulturel fortolkning af fænomenet. 
Projekt PADUR: Dette projekt har til formål at 
foretage statistiske analyser af ufofænomenet. 

ER UFO-VIDNER NORMALE? 


Dette spørgsmål stikker fra tid til anden sit hoved frem i den øvrige debat om ufoer. 
Spørgsmålet er mere præcist, om ufovidner i virkeligheden udgør en speciel persongruppe 
i samfundet, der er mere disponeret for at se ufoer. Årsagerne til dette kunne fx være 
deres personlige tro på ufoer, deres specielle psykologiske profil, deres eventuelle mentale 
sygdomme eller deres særlige evne til at opfatte ufofænomenet. 

Faktisk er der forsket meget i emnet, blandt andet gennem en række videnskabelige 
projekter. Så meget, at jeg personligt blev positivt overrasket over både mængden og 
kvaliteten af forskningen. 

Alligevel er det begrænset, hvor meget af denne forskning, der er nået ud til en bredere 
kreds af personer. Hvorfor? 

En af årsagerne - måske den væsentligste - er, at emnet er meget følsomt. Det sætter et 
spørgsmålstegn ved vidnernes personlighed og går meget tæt på dem som mennesker. 

Dette er i sig selv kontroversielt og opfattes nemt som et tabu-område. 

Problemet bliver ikke mindre af, at uanset hvor gerne vi vil stå udenfor og betragte 
fænomenerne objektivt, så er vi som ufo-interesserede en del af det. Et stort antal ufo¬ 
undersøgere og ufo-interesserede er i virkeligheden selv observatører og er blevet inter¬ 
esserede i "sagen" via deres egen observation. Derfor udgør enhver forskning - endsige 
offentliggørelse af resultaterne - en trussel mod deres egen (vores egen) integritet. 

Det er derfor ikke mærkeligt, at forskningen i ufovidners psykologi ikke er i ufo-bladenes 
og -organisationernes søgelys. 

Men det er nødvendigt at udforske emnet, om ikke andet så fordi kritikerne af ufofænome- 
neme ofte tager argumenter i anvendelse som eksempelvis, at ufoer ses af folk, der har 
ufoer på hjernen. Derudover er jeg overbevist om, at en væsentlig nøgle til fænomenernes 
forståelse faktisk ligger i en analyse og forståelse af vidnerne til hændelserne. 

Forskningen i vidnernes personlighed er ikke af ny dato. Siden slutningen af 1970erne og 
starten af 1980erne har der været forsket seriøst i emnet både fra videnskabelig side og 
blandt ufologerne. En stor del af forskningen er foregået i Europa, der længe har haft ry 
for at have en mere psykologisk og sociologisk interesse i ufofænomeneme end de 
amerikanske ufoorganisationer. 

Det er med rødder i denne forskning, at SUFOI har startet et forskningsprojekt under 
navnet Projekt PORT. Formålet med projektet er at belyse, analysere og vurdere de 
psykologiske, sociale og kulturelle påvirkninger, som ufovidner er underlagt. Disse 
påvirkninger formodes potentielt at kunne stamme fra både den samfundsmæssige 
udvikling, vidnernes personlige profil såvel som "indirekte" påvirkninger fra andre 

ufovidner gennem medier, rapportoptagere etc. (dette "kompleks" af faktorer udgør med 
andre ord ufo-myten). 

Projektet, der startede i 1995, omfatter blandt andet et delprojekt, der netop skal foretage 
en analyse af ufovidners personprofil. Denne del af projektet er nu nået så langt, at en 
forsøgsprotokol er blevet defineret og sættes i værk i løbet af i år. Som det ses, er det et 
længerevarende projekt, men vi ønsker en så høj sikkerhed og en så god kvalitet som 
muligt i projektet. 

Vi bringer i dette nummer af Ufologisk Tidsskrift i artiklen Porten til Drømmeland bag¬ 
grunden for arbejdet med ufovidnemes personlighedsprofil. Dette sker i form af en 
gennemgang af den vigtigste forskning, der hidtil er foretaget på området, specielt hvad 
angår det relativt nye psykologiske begreb fantasi-tilbøjelighed. 


Per Andersen 

Formand, Skandinavisk UFO Information 

REDAKTIONELT 


Dette nummer af Ufologisk Tidsskrift indledes med artiklen Er ufo-bortførelser fup eller 
fakta?, hvor den amerikanske æresprofessor i psykologi Robert A. Baker påviser ligheds¬ 
punkter mellem beskrivelserne af de såkaldte ufo-bortførelser og psykologisk relaterede 
oplevelser. Artiklen kan ses som en opfølgning på sidste nummer af tidsskriftet, der netop 
havde debatten om ufo-bortførelser som tema. Artiklen er her bragt i sin fulde længde, 
idet den vurderes til at repræsentere en af de mest detaljerede og veldokumenterede indlæg 
for en psykologisk tolkning af bortførelses-fænomenet. 

I artiklen Porten til drømmeland præsenteres resultatet af et omfattende litteraturstudie 
indenfor det socialpsykologiske felt med (en mulig) relation til ufofænomenet. Studiet er 
udført af SUFOIs formand Per Andersen, og retter et særligt fokus mod begrebet Fantasy 
Prone Personalities eller - som det kaldes på dansk - fantasi-tilbøjelighed. I artiklen 
omtales SUFOIs nye Projekt PORT. Dette projekt udmærker sig ved, at det har til formål 
at vurdere det psykologiske begreb fantasi-tilbøjelighed i relation til SUFOIs almindelige 
uforapporter. Fokus i psykologiske studier har ellers gennem årene været rettet specielt 
mod de 'ekstraordinære’ ufotilfælde (typisk ufo-bortførelser), men her præsenteres altså et 
studie, som er unikt derved, at det har til hensigt at behandle de 'almindelige' og mere 
'ordinære' ufoberetninger (såsom nattelys o.lign.). 

I den sidste artikel, Undersøgelser afen glaskugle som en mulig anomal genstand, 
beskrives resultaterne af en undersøgelse af en glaskugle fundet 7 meter nede i jorden ved 
Kasimov i det centrale Rusland. Undersøgelsen er udført af den ukrainske gruppe RlAP 
(Research Institute on Anomalous Phenomena), og har modtaget økonomisk støtte fra 
SUFOI. 


ABONNEMENT 

Det er hensigten at lade Ufologisk Tidsskrift udkomme ca. 3 gange årligt, men da 
udgivelsen er irregulær, kan dette svinge. 

Prisen vil, afhængigt af tidsskriftets størrelse, variere lidt fra nummer til nummer. 
Betaling foregår ved brug af girokortet, som vil være vedlagt hvert nummer. 

Abonnement afmeldes ved direkte henvendelse til redaktøren. 

ER UFO-BORTFØRELSER FUP ELLER FAKTA? NOGLE RET 
ALMINDELIGE PERSONLIGE OPLEVELSER 


Af Robert A. Baker 


SUMMARY 


The article contains a detailed description of some of the psychological phenomenon that 
might be influencing abduction experiences: sleep-paralysis, hypnagogic (before-sleep) and 
hypnopompic (after-sleep) hallucination, hypnosis and suggestion, iatrogenesis (creation 
and shaping ofa disorder by the therapist), "missing time" etc. On the background of 
these psychological phenomena Robert A. Baker argues for a psychological explanation of 
the abduction experiences. 


Budd Hopkins, David Jacobs, Whitley Strieber og forfatterne til rapporten Unusual 
Personal Experiences: An Analysis Of The Data From Three National Surveys (1992) 
engagerede sig i efteråret 1992 i en meget intensiv mediekrig for at overbevise den 
amerikanske befolkning om, at ikke blot millioner af amerikanske mænd, kvinder og børn 
havde været bortført af ufoer, men at vi som mennesker absolut intet kunne gøre. Dertil 
kommer, at de personer, der tror på, at ikke-jordiske bortfører mennesker, også mener, at 
dette mysterium er en lige så stor gåde som mysterierne om universets skabelse, menne¬ 
skehedens skæbne og livets opståen. Det er forbløffende, at en så usædvanlig tro og de 
påstande, den fører med sig, kan overleve i vore dage. Og ikke nok med det, ifølge 
påstandene har "en for hver 50 voksne amerikanere haft en oplevelse, hvor han eller hun 
har været bortført af et ufo," (Bigelow 1992, side 15) og "mange af de symptomer, som 
disse patienter (påståede bortførelsesofre) har, kan kun forklares, hvis man antager at 
deres bortførelse virkelig fandt sted," (Bigelow 1992, side 11). 

Disse påstande er ikke blot forkerte, de afslører også en naivitet og komplet mangel på 
forståelse af de grundlæggende normer for menneskets adfærd. På den anden side kan de 
fleste af de symptomer, som de bortførte fortæller om, let forklares uden, at vi behøver at 
tage fremmede rumskibe med i vores betragtninger. Det forholder sig faktisk sådan, at 
hver eneste af de tegn på bortførelse, som Bigelow omtaler, ikke er spor mærkelige og 
uforklarlige. Det er "gamle travere". De er velkendte af de mennesker, som forsker i 
søvnforstyrrelser, hypnose, suggestion, afvigelse i hukommelse og hallucinationer. Når de 
mennesker, som tror på bortførelserne, hævder, at der ikke kan gives en medicinsk eller 
psykiatrisk forklaring på beretningen, er det noget vrøvl. Når de samme mennesker 
påstår, at "der ikke er nogen omtale af den slags oplevelser i lærebøger om mentale 
sygdomme", er det helt forkert og viser blot en hel klar foragt for den medicinske 

litteratur. I arkivet MEDLINE Record er der for eksempel over 500 henvisninger fra 
perioden 1990 til september 1992. Påstandene er dog korrekte, hvis man i den psykologi¬ 
ske og psykiatriske litteratur blot ser efter overskrifter og titler i retning af "bortført af 
fremmede", "ufo-kontakt", "voldtaget af ikke-jordiske" og lignende. Hvis man derimod 
ser under "søvnforstyrrelser" finder man i MEDLINE 500 tilfælde fra 1990-1992 og 32 
tilfælde med søvnlammelse fra 1989-1992. En gennemlæsning af disse oplysninger har 
stor værdi med hensyn til ufo-bortførelser og andre natlige besøgende. 

De mennesker, som tror på bortførelserne, hævder, at en række af adfærdsbetingede 
faktorer udgør et samlet syndrom, som er fælles for alle tilfælde med ufo-bortførelser. 
Dette syndrom indeholder følgende faktorer: 

1) Næsten hver femte voksen har oplevet at vågne om natten med en fornemmelse af, 
at der var et fremmed væsen i værelset; 

2) Næsten hver ottende voksen har oplevet et tidsrum på en time eller mere, hvor han 
eller hun ikke kan huske, hvad der er sket; 

3) Hver tiende voksen har haft en fornemmelse af at flyve gennem luften uden at vide 
hvorfor og hvordan; 

4) Hver tolvte voksen har set usædvanlige lys eller ildkugler i værelset uden at vide, 
hvor de kom fra; 

5) Hver tolvte voksen har opdaget mærkelige ar på sin krop uden at huske, hvordan 
de opstod (Bigelow 1992, side 14-14). 

Ifølge rapporten Unusual Personal Experience Report , nævnt tidligere, har omkring 2% af 
de voksne amerikanere oplevet fire eller fem af disse ting på et eller andet tidspunkt i 
deres liv. Af denne grund har de personer, som tror på bortførelser, konkluderet, at en ud 
af hver 50. voksen amerikaner har været udsat for en "ufo-bortførelse". Derfor hævder 
de, at den typiske bortførte, der kommer i terapi, lider af: 

"angst, depression, fobier og mareridt. Patienten er også bekymret over et uforklarligt hul 
i hukommelsen. I mange tilfælde har patienten symptomer på typiske post-traumatisk stress 
forstyrrelser. Patienten vil dog ofte tilbageholde de mest bizarre ufo-relaterede hændelser 
enten af frygt for at blive afvist eller fordi patienten ikke forbinder dem med symptomer¬ 
ne (forfatterens fremhævelse). En kvinde fortalte ikke sin terapeut, at hun kunne huske 
nogle ufo-oplevelser. Denne reaktion er ikke usædvanlig. Disse patienter har også drømme 
eller svage erindringer om operationsstuer, stærke lys, fremmede væsener med store øjne, 
ja selv ’ umulige ' dyr så som meget store ugler og edderkopper. Ved at gå forsigtigt frem, 
især under hypnose, kan man få patienten til at huske, at han eller hun er blevet paraly¬ 
seret af fremmede væsener, som har flyttet dem typisk fra bilen eller hjemmet ud i et 
ufo..." (Bigelow Report 1992, side 10-11). 

"Under bortførelsen ser det ud som om, at bortførerne har er en stigende interesse for 
kønsorganerne og underlivet... Mange af den slags beretninger fra både mandlige og 
kvindelige bortførelsesofre tyder på, at eksperimenter med reproduktionsorganerne er en 
central del af bortførelsen... I beretningerne sker bortførelserne fra mange forskellige 
lokaliteter... De fleste af bortførelserne finder dog sted fra soveværelset, hvor de bortførte 
bliver vækket i deres seng og er fuldt opmærksomme på deres omgivelser, men dog så 
paralyserede, at de end ikke kan bevæge deres øjne. Denne paralysering varer typisk flere 

minutter. De bortførte kan ofte fornemme, at der er andre i værelset, men ser også ofte en 
eller flere meget små væsener med store øjne ved siden af sengen... De bortførte enten går 
eller svæver ud til et landet ufo. De kan ofte huske, at de bliver suget op i bunden af et 
svævende ufo. Denne oplevelse huskes bagefter som en flyvende drøm ’, hvor landskabet 
huskes meget levende og detaljeret. ” (Bigelow 1992, side 12). 

7 forbindelse med bortførelserne hører den bortførte ofte en uforklarlig brummende, 
bippende eller summende lyd. Andre i nærheden hører dog ikke lydene. Der er også 
beretninger om usædvanlige fænomener såsom intense lys og ildkugler, som flyver rundt i 
værelset.. " (op cit. side 13.). 

Der er dog også andre usædvanlige og unormale hændelser i forbindelse med bortførelser¬ 
ne, men de ovennævnte dækker i rigt mål de fleste "bortførelsesberetninger" og giver et 
fint billede af "bortførelsessyndromet". Lad os nu se, om der er andre forklaringer på de 
usædvanlige og personlige oplevelser end en ufo-bortførelse udført af ikke-jordiske eller 
andre menneskelignende væsener fra en anden dimension. 


SØVNLAMMELSE OG HYPNOGOGISKE OG FIYPNOPOMPISKE 
HA LLUCDMATIONER 


De mennesker, der forsker i søvn forstyrre! ser, har et stort kendskab til det usædvanlige, 
men ikke patologiske, begreb kendt som søvnlammelse. Søvnlammelse er ikke en sygdom, 
selvom lidelsen ofte og ved en fejl betragtes som en sygdom, især når den er ledsaget af 
natlig-angina og natlig-astma. Søvnlammelse opstår altid i perioden mellem søvn og 
opvågning, og hvis lammelse dukker op lige når man er ved at falde i søvn, kaldes den 
hypnogogisk (før-søvn). Hvis lammelse optræder efter man er vågnet, kaldes den hyp- 
nopompisk (efter-søvn). I begge tilfælde er personen fuldt ud klar over sin tilstand, men 
kan hverken bevæge sig eller tale. Lammelsen kan vare fra nogle få sekunder til flere 
minutter. Lammelsen hører øjeblikkelig op, når personen bevæger en muskel eller bliver 
berørt af en anden person. Lammelsen er næsten altid ledsaget af en følelse af angst eller 
skræk, akut hjertebanken, åndedrætsbesvær og en følelse af, at der står noget tungt på 
brystet. Lammelsen er ofte ledsaget af akustiske hallucinationer såsom tunge fodtrin, 
stemmer, brummen, summen, ringen, lyden af noget tungt, der trækkes hen over gulvet, 
såvel som meget livagtige forestillinger om, at der er mennesker, dæmoner, spøgelser, 
dyr, fugle og så videre i værelset. Det, der især er interessant, er, at disse hallucinationer 
er kopieret ind i de omgivelser, som den søvnlammede ser. Derfor ser det ud til at være 
meget virkeligt. (Liddon 1967) 

Årsagen til søvnlammelsens ætiologi (læren om sygdomsårsagen) og den ledsagende 
hypnopompiske hallucination er ukendt, men søvnlammelse og hypnopompiske hallucina¬ 
tioner er tæt forbundet med en afbrudt søvn-vågen cyklus, perioder med meget stress, et 
stort forbrug af alkohol og narkotika, søvn på fremmede og usædvanlige steder. Det er 
også almindelig kendt, at søvnlammelse har forbindelse med narkolepsi, pludselige, korte 
og ukontrollerede søvnanfald, men kan dog også opstå som en isoleret hændelse for 
normalt raske mennesker. (Schneck 1960). Fænomenets udbredelse er også undersøgt i et 

antal separate og uafhængige undersøgelser på mellem 8,1 og 41 pct. af en udvalgt 
befolkningsgruppe. (Payn 1965, Penn et. al. 1981, Bell et al. 1984, og Fukuda et. al. 
1987). Søvnlammelse er mest udbredt blandt kvinder, fraskilte og enker og ses ofte i 
forbindelse med svagt helbred. Der er også en forbindelse til alder, race, uddannelse og 
socialt netværk. (Sours 1963) 


SØVNLAMMELSENS OG HYPNOGOGISKE HALLUCINATIONERS 
HISTORISKE BAGGRUND 


Før i tiden var anfald af søvnlammelse kendt som incobus (mandlig dæmon) og succubus 
(kvindelig dæmon) anfald. Det latinske ord incubus betyder "en, der presses eller knuses". 
Fortidens filosoffer mente, at disse anfald skyldtes dårlig fordøjelse og anbefalede faste, 
hvis man ville undgå dem (Rehn 1991). Horace, Plutarch, Herodot og Galen har be¬ 
skrevet, hvordan sådanne dæmoner trængte ind i brystkassen og påvirkede den sovende. I 
den tidlige middelalder indeholdt den jødisk-kristne litteratur mange beretninger om 
liderlige engle, der besøgte sovende og havde samleje med dem. Selv Saint Augustine 
(354-430) mente, at der fandtes incubi og succubi og skrev: * Disse anfald bekræftes af 
personer med så indiskutabel agtelse, at det vil være en uforskammethed at afvise dem." 
(Rehm 1991). I den tyske folklore blev dæmoneri kaldet Grendel eller "kværnen", og den 
slaviske folklore omtaler dæmonen som Vjek, som lægger sig på den intetanende sovende 
og trykker hans bryst. I almindelighed betragtes disse anfald som "mareridt", og den 
skandinaviske betegnelse "mara", den græske "mora", det bøhmiske ord "murra", det 
angelsaksiske "moere", det franske "cauchemar" og det engelske "nightmare" har alle en 
forbindelse til det samme begreb. Det er også interessant at bemærke, at Thomas Aquinas 
i det 13. århundrede troede, at dæmonerne blev til succubi, når de tog sperm fra mænd, 
og til incubi, når de ville bruge den stjålne sperm til at gøre kvinder gravide. Den 
middelalderlige kirke ikke blot accepterede, at disse dæmoner var virkelige, den gik endda 
så langt som til at betragte dem som forklaringen på så ømtålelige emner som gravide 
nonner, dødfødte og handicappede børn og så videre. Disse mareridtsdæmoner trivedes 
ikke kun i det 15., 16. og 17. århundrede, men fortsatte helt til vores tid som fremmede 
bortførere og intergalaktiske forædlings eksperimenter. 

Som man nok kan formode, er anfald af søvnlammelse og angreb af hypnopompiske og 
hypnogogiske dæmoner et meget populært emne i litteraturen. De er beskrevet meget 
detaljeret af Edgar Allan Poe, Thomas Hardy, Guy de Maupassant, Ernest Hemmingway, 
F. Scott Fitzgerald, Isaac Singer, Alex Munthe, J.R.R. Tolkien, Matthew G. Lewis og i 
vor tid af Stephen King og Peter Straub. For at illustrere ligheden mellem de fiktive og de 
faktuelle beretninger om dette fænomen, lad os da først se på en fiktiv beretning fra Peter 
Straubs roman Ghost Story: 

"Da Ricky Henderson endelig faldt i søvn, var det som om han ikke blot drømte, men rent 
fysisk og i vågen tilstand blev løftet og båret ind i et andet værelse... Han vidste ikke, 
hvordan han fik det at vide, men han vidste, at der ville ske noget, og at han var bange 
for det. Han kunne ikke forlade sin seng, og selvom hans muskler fungerede, var han fuldt 
ud klar over, at han ikke kunne flygte fra det, der nu ville ske... Under dynen var hans 

ben lammede... Da Ricky så op, gik det op for ham, at han kunne se alle detaljerne i 
trævæggen tydeligere end normalt... da han lyttede efter, kunne han høre noget, som 
slæbte sig gennem kælderen... Ricky forsøgte igen uden held at bevæge sine ben... Støjen 
fra kælderen blev kraftigere, han kunne høre tingesten ånde... Ricky s ansigt var våd af 
sved. Det, der skræmte ham mest, var, at han ikke vidste om han drømte eller ej... Det 
føltes dog ikke som en drøm. Alle hans sanser var i alarmberedskab, hans hjerne klar, 
hele oplevelsen virkede nærmest som en abstrakt og usammenhængende drøm... Hvis han 
var vågen, ville tingesten, som tordnede op ad trapperne, få fat i ham, fordi han ikke 
kunne bevæge sig. ” 

Lad os så se på den faktuelle beretning i form af dr. Donald Siegals beskrivelse af sin 
egen personlige oplevelse med søvnlammelse og hypnogogiske hallucinationer: 

",Jeg blev vækket aflyden, da døren til mit soveværelse blev åbnet. Jeg lå på siden og 
kunne se de lysende tal på mit vækkeur. Klokken var 4.20. Jeg hørte fodtrin, som 
nærmede sig min seng, og et tungt åndedræt. Det var som om, der var en mørk skikkelse i 
værelset. Jeg forsøgte at smide dynen til side og stå op, men jeg var som fastspændt til 
sengen. Der var noget tungt på mit bryst. Jo mere jeg kæmpede, jo mindre var jeg i stand 
til at bevæge mig. Mit hjerte hamrede. Jeg gispede efter vejret. 

Skikkelsen kom nærmere, og jeg kunne fornemme en ubehagelig lugt. Den virkede gammel, 
som noget, der har været gemt for længe på loftet. Luften var tør og kølig og mindede mig 
om luften i en hule. 

Pludselig faldt en skygge hen over mit ur. Oh, rædsel! Dette er ingen spøg! Et eller andet 
rørte ved min hals og arm. En stemme hviskede i mit øre. Hvert ord kom fra en mund fuld 
af tobak. Sproget lød mærkelig fremmed, nærmest som engelsk udtalt baglæns. Der var 
overhovedet ingen mening i det sagte. På en eller anden måde dannede ordene billeder i 
min hjerne (ESP). Jeg så rådne sumpe fulde af paddehatte, væmmelige krybdyr og andre 
djævelske rædsler. 1 soveværelset så jeg kun en skygge over min seng. Jeg var rædsels¬ 
slagen... 

Jeg forsøgte at bevæge mig, men tingesten mobiliserede blot hele sin vægt på mit bryst. 
Vægten fordelte sig gennem min krop og tvang mig til at blive i sengen. Jeg var lammet. 
Jeg lå stadig på siden, og jeg var ikke en gang i stand til at dreje hovedet så meget, at jeg 
kunne se, hvad det var, der sad på mig. Jeg så på uret på natbordet. Det gik stadig. Ved 
siden af uret lå en bog, som jeg havde læst i. Et lånerkort, mit kort, fyldt med kajfepletter, 
markerede, at det var mit hjem. Jeg så hen over væggen. Jeg fik øje på den store plet, 
som jeg længe havde ville male. I hjørnet stod en kaktus, som jeg havde haft i årevis. Det 
var helt sikkert mit soveværelse, og det så helt normalt ud. Jeg var opmærksom på mine 
omgivelser og helt afgjort vågen. Det var ikke en drøm! Det var virkelighed! 

En hånd greb fat i min arm og holdt fast. Indtrængeren havde virkelig fat i mig! Hånden 
virkede kold og død... 

Den del af madrassen, som var ved siden af mig, gav efter. En eller anden kravlede op i 
sengen! Tingesten flyttede sin vægt og satte sig overskrævs på mig. Jeg hørte, at sengen 
begyndte at knirke. Der var en lummer atmosfære af seksuel beruselse og terror i værelset. 

Jeg var tvunget til at høre på den indtrængendes endeløse hvisken. Stemmen lød kvindelig. 
Jeg vidste, at den var ond. Den sagde noget, der lød som ’Deelanor...Deelanor... ’ 
(Ronald stavet bagfra, fremhævelsen min). Den indtrængendes tunge og uformelige legeme 
var ved at mase livet ud af mig. Det var som at ånde gennem et tyndt strå. Min barndoms 
frygt for kvælning vendte tilbage. Jeg var ved at miste bevidstheden. Pludselig tav 
stemmen. Jeg fornemmede, at den indtrængende langsomt forlod rummet. Trykket mod mit 
bryst tog langsomt af. Klokken var 4.30. 

Jeg sprang ud af sengen, greb min lommelygte og vendte mig mod soveværelsesdøren. Der 
var intet... " (side 83-85, Fire In The Brain , 1992). 

Dr. Ronald Siegel, som fortalte om denne oplevelse, er en fremtrædende psykolog og en 
anset universitets-professor og desuden en kendt og velrenommeret autoritet inden for 
forskningen i narkomisbrug og adfærd. Han var så forvirret over sin oplevelse, at han i 
flere dage gik rundt i en omtumlet tilstand. Han forsøgte dog at finde grunden til op¬ 
levelsen. Hans indtryk af vækkeuret og de andre ting i soveværelset gjorde, at han mente, 
der måtte være noget virkeligt bag hændelsen. I første omgang troede han, at det var en 
ond drøm eller en slags angstneurose. Da den slags ting typisk finder sted før man vågner, 
kunne det ikke forklare, hvorfor hans oplevelse først fandt sted efter, han var vågnet. 
Derefter mente han, at det var en M natte-rædsel”, det vil sige en spontan opvågning fulgt 
af psykologiske tegn på en ekstrem frygt, hjertebanken, hurtig åndedræt og en kraftig 
svedetur. Normalt skriger den sovende i panik, går eller løber rundt i værelset, Siegel var 
blot lammet. Folk husker i øvrigt sjældent natlige rædsler, da de ikke optræder under 
REM-søvnen, Rapid-Eye-Movement, hurtige øjen bevægelser. Natte-rædsler er ikke 
drømme, men resultatet af et mislykket forsøg på kontrollere angsten efter pludselig at 
blive vækket af en dyb søvn. Det er oftest børn, der oplever natte-rædsler, de er sjældne 
blandt voksne. Siegel konkluderede, at han havde haft en af de velkendte søvnlammelser i 
forbindelse med en hypnopompisk hallucination. I sin analyse slår Siegel fast, at det er 
meget vigtig for at forstå den slags oplevelser, at man betragter både de fysiske og 
psykiske omgivelser, da et falsk indtryk kan optræde som et virkeligt fænomen. Med hans 
ord ” Rigtige hallucinationer er mentale hændelser. Det mentale element - billeder, tanker, 
erindringer og drømme er de eneste byggeklodser, der er nødvendige for at danne det 
endelige indtryk." Fire in the Brain, side 96. 

Der er en forbindelse mellem mentale oplevelser som tanker og fantasier, drømme og 
hallucinationer, og for mange mennesker kan disse oplevelser gribe ind i hinanden. En 
drøm, der optræder ved opvågning, kan let blive til en hallucination. På samme måde kan 
en tanke, der farer gennem hovedet, lige før vi falder i søvn, blive en drøm. De mekanis¬ 
mer, der registrerer et indtryk, har i mange situationer meget svært ved at skelne mellem 
virkelig og illusion. Normalt er en virkelig hændelse mere fremtrædende, mere levende, 
meget tydeligere og let at genkende, da det ofte drejer sig om en ydre stimulus. Mange 
kan heller ikke ændre dem med viljens kraft. Mentale hændelser, der har de samme 
kvaliteter, er ofte svære at skelne fra de virkelige hændelser, da de ofte er et resultat af 
narko, drømme, søvnmangel, stress og sult. Søvnlammelse og hypnopompiske hallucina¬ 
tioner har de samme kvaliteter. Hvis andre med så stor erfaring og viden som dr. Siegel 
har svært ved genkende en hallucination, hvad kan vi så forvente af andre og måske naive 
personer? Det er let at forstå, hvorfor de føler sig hjemsøgte, forstyrrede og måske endda 
tror, at de er ved at blive skøre. Det er også let at se, hvorfor de forsøger at undertrykke 

så frygtelige og uforklarlige oplevelser ubevidst. Det, at de ved en senere lejlighed 
fortæller om oplevelserne, får dem til at udvise symptomer på posttraumatiske stress 
forstyrrelser (PTSD). 

Søvnlammelse ledsaget af hallucinationer er den mest skræmmende oplevelse, man kan 
have. De fysiske forandringer, der ledsager søvnlammelse, er åbne øjne, muskellammelse 
og åndedrætsbesvær. Offeret er ofte blegt, skræmt, bange og føler sig som genstand for 
stærke erotiske fornemmelser. Han eller hun er fuldstændig ude af stand til at bevæge sig, 
selvom om han eller hun er vågen og ved fuld bevidsthed. Lammelsen er faktisk en 
frygtelig oplevelse, som man vil huske meget længe. Hallucinationerne opstår, fordi 
offeret er fanget af sin totale ubevægelighed. I den hypnopompiske tilstand er hjernen ude 
af stand til at skifte fra drømme-stade til vågen tilstand. På dette tidspunkt fortsætter de 
kredsløb i hjernen, der aktiveres af drømme, med at sende signaler til hjernebarken, hvor 
pandelappen antager, at signalerne kommer fra den omgivende verden og ikke inde fra 
hjernen. Signalerne kunne være et billede af et spøgelse (det sker meget ofte), en dæmon 
(som i tilfælde af incubus og succubus eller "old hag M ) eller en ikke-jordisk fremmed. I 
denne "vågen drømme" tilstand både ser, hører, føler og lugter den drømmende ting, som 
virkelig er i værelset. Stimuli fra omgivelserne vikler sig ind i stimuli fra drømmene, så 
både de sande og de falske indtryk bliver organiseret på en sådan måde, at hjernen tror, at 
den er vågen, selvom den faktisk stadig sover og drømmer. En brat opvågning i en 
tilstand af søvnlammelse får en til at hyperventilere og fornemme, at der er noget, der 
trykker på brystkassen. Hyperventilationen formindsker indholdet af ilt i blodforsyningen 
til hjernen. Iltmangelen giver så hyperakusis, det vil sige en tilstand, hvor almindelige 
lyde virker ekstremt høje. Den mindste lyd vil derfor få den drømmende til opleve et utal 
af lyd-hallucinationer såsom fodtrin, fordrejede stemmer, tunge åndedræt, brummen, 
summen, drøn, brag og så videre. Hvis iltforsyningen bliver yderligere formindsket, vil 
det sexuelle lyst-center i hjernen blive stimuleret. Kendskab til netop dette fænomen, 
bliver ofte brugt i autoerotisk aphyxia, det vil sige det, at binde et reb om halsen under 
masturbation for at få en kraftigere orgasme. Det er også en af grundene til, at bortført-af- 
fremmede syndromet er så fyldt med forestillinger om voldtægter, eksperimenter med 
kønsorganerne og så videre. Det sker tit, at den slags sexuelle forestillinger bliver overført 
fra REM-søvnen, og for mænd ofte resulterer i erektion. Der sker også noget med det 
autonome nervesystem. Det betyder, at der opstår ændringer i hudens temperatur, 
spændinger i huden, som giver en rislende fornemmelse, en isnende fornemmelse såvel 
som en stærk følelse af skræk og rædsel. Disse fornemmelser gør, at personen bliver 
ekstrem følsom over for selv det mindste stimuli fra omgivelserne. Ting, som ved¬ 
kommende under normale omstændigheder, slet ikke er opmærksom på. Følelsen af frygt 
får pupilleme til at udvide sig, så selv den mest simple og uskyldige skygge bliver til et 
monster, et spøgelse, en dæmon eller en truende fremmed. 


DEN FIYPNOGOGISKE TILSTAND 


I den hypnogogiske tilstand optræder et antal lignende og skræmmende hændelser. For det 
første, når man begynder at falde i søvn, sker der en markant reduktion af de propriocep- 
tive impulser, der kommer fra musklerne, når de slapper af. Når man er ved at falde i 

søvn, tolker hjernen i nogle tilfælde denne pludselige reduktion som om, man mister 
balancen. Det bevirker, at det giver et kraftigt ryk i kroppen, som om man er ved at 
vågne. Hvis man fortsætter mod søvnen og dermed slapper af, sker der et fald i hjemebøl- 
gemes styrke og frekvens, fordi alfa-bølgerne fra den vågne tilstand erstattes af de noget 
langsommere theta-bølger. Som et direkte resultat af, at kroppen mister fornemmelsen for 
tid og sted, føler den hypnogogiske drømmer, at han svæver gennem rummet, og at han 
ikke længere har en krop, at han er en frit svævende sjæl, eller at han er sluppet ud af sin 
krop, det vil sige, han har en "ud-af-kroppen" oplevelse. Det er grunden til, at de 
mennesker, der tror på ufo-bortførelser, ofte fortæller, at de svævede fra deres seng 
gennem væggene til et ufo og så videre. Disse fornemmelser er ofte ledsaget af, at de har 
mistet viljens kontrol eller er blevet lammede. Hvis der ikke er en krop, er der ikke noget 
at bevæge. 

Glider man længere ind i søvnen og den hypnogogiske drømmetilstand, dukker der ofte en 
del usædvanlige billeder op. Disse drømmeblilleder begynder ofte som blinkende lys eller 
ildkugler, som ser ud til at svulme op og blive større efterhånden, som de nærmer sig den 
drømmende. Det er næsten ligegyldigt, hvilken form billederne har, de bliver oftest 
rapporteret som runde eller ovale og de vokser i størrelse jo længere tid den drømmende 
ser dem. I litteraturen er den slags oplevelser kendt som Isakower fænomenet. Disse 
usædvanlige, men meget almindelige hændelser er opkaldt efter den østrigske psykoanaly¬ 
tiker, der først beskrev dem (Isakower 1938). Fænomenet kan optræde, mens man falder i 
søvn, eller når man vågner og kan være ledsaget af en skurende fornemmelse omkring 
munden såvel som en mælkeagtig eller salt smag (Asaad 1990). Mange psykoanalytikere 
tror, at oplevelsen repræsenterer en glemt, men nu genkaldt erindring af en amnings¬ 
situation. Cavenar og Caudill (1979) mener dog, at det snarere er et billede af angst som 
følge af oral skuffelse, eller blot en simpel forbindelse med en drøm forårsaget af angst 
eller stress (Stern 1961). Stern beskriver også en tilstand kendt som sorte hallucinationer, 
som er: 

"stereotype sanseindtryk uden passende ydre stimuli. Mangler der et indhold med relation 
til personer, genstande eller hændelser, er de tæt ved at være elementære hallucinationer, 
som vi betegner som ubestemmelige indtryk såsom gnister, lynglimt, skylignende fænome¬ 
ner og så videre... De har forskellig styrke, hyppighed og varighed lige fra svage tåger til 
tydelige hallucinationer eller måske pseudo-hallucinationer, det vil sige, hallucinationer 
der opleves som sådanne, men opfattes anderledes. De kan vare nogle få sekunder, 
minutter, timer eller måneder... Når patienten vågner, er han normalt opmærksom på 
fænomenets hallucinationsagtige karakter (pseudo-hallucinationer)". Side 205. 

Stem mener også, at mange hallucinationsagtige fænomener såsom svimmelhed, blive 
opslugt af ubestemmelige skyer, underlige fornemmelser i kroppen, en fornemmelse af at 
falde eller svæve eller forstyrrelser i rumfomemmelsen er fuldstændig identisk med det, 
som patienter med forstyrrelser i ligevægtsorganeme fortæller om. 

En af mine egne klienter fortalte, at han få dage efter at have læst Striebers Communion 
og Hopkins Intruders vågnede op og så et gråt ansigt på væggen over sit toiletbord. Få 
minutter senere, efter en kort søvn, dukkede ansigtet op igen. Med hans egne ord: 

"Ansigtet var lidt større end mit eget. Det lyste og var mandelformet med sorte, udstående 
øjne. Øjnene havde ingen pupiller og ansigtet så ikke direkte på mig, men lidt mod højre. 
Jeg var så hypnotiseret af øjnene, at jeg ikke lagde mærke til andre træk end lodrette 
rynker på dets kinder, hvilket gav det et meget uhyggeligt udseende." 

Gennem flere måneder så klienten billeder af et dødt dyr, en rød tåge, et hundehoved, et 
væld af bobler på væggen over fodenden af sin seng, adskillige hvide lys på vinduet, 
lysglimt, julemanden, kaniner, et grisehoved, geometriske figurer både i farver og 
sort/hvid, såvel som aber og flere ansigter af både mænd og kvinder. Af yderligere 
interesse er, at hans søn også har oplevet både hypnopompiske og hypnogogiske hallucina¬ 
tioner såvel som Isakower fænomenet i mindst to tilfælde. Fysiske og psykiske under¬ 
søgelser af både klienten og hans søn afslørede, at de intet fejlede, men var både normale 
og raske. Det mest interessante ved en tegning, som min klient lavede af det "grå ansigt", 
var, at det næsten var identisk med forsideillustrationen på Striebers Communion. Det er 
helt klart, som også Siegel bemærker, "at en døsig person i en hypnogogisk tilstand er 
lige så modtagelig for suggestioner som personer i en hypnotisk tilstand". 

Før vi forlader begrebet søvnlammelse, er det klogt at se på en anden form for fuldstæn¬ 
dig eller delvis muskellammelse, kendt som katapleksi (pludselig tab af muskelspændin¬ 
gen, så personen falder sammen uden dog at miste bevidstheden). Katapleksi har for¬ 
bindelse med narkolepsi, som tidligere er omtalt. Dr. William C. Dement, en stor 
autoritet inden for forskningen i søvnforstyrrelser, mener, at mennesker, der lider af 
narkolepsi også lider af katapleksi. Personer med katapleksi er vågne og opmærksomme 
på, hvad der sker omkring dem, de er dog ikke i stand til at bevæge sig. Denne slags 
anfald kan optræde når som helst, men dog oftest når offeret er følelsesmæssigt ude af 
balance. Der er mennesker, som får et anfald af katapleksi, mens de spiller baseball, 
elsker, ser tv eller film. Selvom de er vågne, er de fuldstændigt ude af stand til at bevæge 
sig. Efter få minutters afslapning, har de igen den fulde kontrol over musklerne. Tidligt i 
1960erne opdagede Dement og hans kolleger, at patienter med narkolepsi begyndte deres 
nattesøvn med straks at glide ind i en REM-søvn eller drømmefase-søvn frem for at glide 
ind i en tungere søvn, non-REM-søvn (Dement 1976). Derfor står det helt klart, at 
hypnogogiske hallucinationer er livagtige drømme under visse perioder med REM-søvn. 
Dement var også i stand til at forklare de mystiske anfald af søvnlammelse og katapleksi. 
Vi har længe vidst, at hjernen under REM-søvnen styrer musklerne, så den sovendes 
arme, ben og krop er lammede. Denne lammelse gør, at vi kan drømme uden at vågne. 
Hvis hjernen ikke gav rygmarven ordre om at blokere for alle bevægelser, ville den 
drømmende rent bogstaveligt springe ud af sengen og udføre sine drømme-fantasier. 
Signalet til rygmarven skal være meget kraftigt, hvis musklerne skal holdes i ro. I en stor 
del af tiden mærker de fleste af os tilfældige trækninger og spasmer. Andre mekanismer 
holder de hæmmende kræfter i skak, mens vi er vågne. Det sker dog ikke for mennesker, 
der lider af narkolepsi. Hos disse patienter bryder de hæmmende kræfter igennem og de 
bliver stive som stenstøtter. Når en patient med narkolepsi falder i søvn om aftenen, er det 
første, han eller hun oplever, et anfald af katapleksi før REM-søvnen indtræder. Hvis 
patienten forsøger at bevæge sig, før han falder i søvn, vil han opdage, at han er lammet. 
Hvis han så også er modtagelig over for sanseindtryk, vil han meget hurtigt være fanget i 
et net af realistiske hændelser samtidig med, at han tror, han er vågen. Den drømmende 
kan være i stand til at bevæge arme og ben og endda sidde op i sengen, mens han stadig 
ser syner. Indholdet i disse hypnogogiske hallucinationer kan være både ondartede eller 


15 




godartede, og i mange tilfælde et spejlbillede af, hvad den drømmende har beskæftiget sig 
med på det seneste. Hvis den drømmende har læst science fiktion historier, skrækromaner, 
set gyserfilm eller tv-udsendelser om ufoer og ufonauter, vil han sandsynligvis opleve en 
kontakt med ikke-jordiske, spøgelser, dæmoner, vanvittige mordere eller noget, der ligner 
en ufo-bortførelse. Christopher Evans fortæller om en videnskabsmand, som havde tumlet 
med et problem i flere måneder uden den store succes. Han var ved at miste modet, da 
han en morgen vågnede og så genfærdene af verdens største videnskabsmænd, Newton, 
Galileo, Darwin og så videre, marchere forbi sin seng, mens de fortalte ham, at han ikke 
skulle give op, da han til sidst ville vinde (Evans 1980). På samme måde er de fleste 
spøgelser, monstre, ikke-jordiske og så videre, som besøger sovende midt om natten, 
drømmesyn, som hjernen krydrer søvnlammelse og hypnopompiske hallucinationer med. 

I modsætning til den almindelige overbevisning er narkolepsi ikke en sjælden lidelse. 
Dement og hans medarbejdere har fundet over 2.000 tilfælde alene i området omkring San 
Francisco Bay, og de har anslået, at omkring 100.000 mennesker i USA lider af narkolep¬ 
si. Det totale antal mennesker, som har haft hypnopompiske og hypnogogiske hallucinatio¬ 
ner, må være af en anseelig størrelse, da både narkoleptiske og ikke-narkoleptiske tilfælde 
skal medregnes. Roper-undersøgelsen forsøger at finde det rette tal. McKellar og Simp- 
som (1954) gjorde et forsøg på at identificere søvnlammelses- og hypnopompisk hallucina¬ 
tions-tilfælde blandt universitetsstuderende, og opdagede, at 67% af dem havde set syner. 
McKeller mener dog, at dette tal er stærkt undervurderet, og i 1979 fastslog han, at 
søvnlammelse og hypnopompiske hallucinationer er en ganske almindelig foreteelse 
(McKellar 1979). McKellar beskrev også forskellen mellem hypnogogiske "sekvenser" og 
hypnogogiske "episoder". Sekvenser er en gruppe hurtige ændringer i en genstands eller 
en persons udseende, dens placering i omgivelserne og mangel på sammenhænge i 
beretningen. Episoder følger det samme mønster, men varer længere og er meget 
tydeligere. Deres indhold er ofte blot en videreudvikling af nylige indtryk og tanker, eller 
i andre tilfælde mere symbolske og drømmelignende, fantasiagtige og uvirkelige eller 
fuldstændig fremmedartede og uden forbindelse til personens dagligdag. 


HYPNOSE OG SUGGESTION 


Kendt og accepteret eller kendt og afvist. De mennesker, der tror på ufo-bortførelser, bør 
erkende, at hypnose i bund og grund drejer sig om eftergivenhed, afslapning og sug¬ 
gestion. Det er også en kendsgerning, at fakta og fiktion - som i drømme og hallucian- 
tions-agtige tilstande - hurtigt og let blandes sammen. Meget få af de erindringer, som 
dukker op via hypnose, er ægte og i overensstemmelse med sandheden. Erindringer af 
traumatisk eller stærkt følelsesmæssig karakter, og især hvor angst er en del af indholdet, 
er ofte sammenblandede og forvirrende. Det gælder især for personer, som har oplevet 
søvnlammelse- og hypnopompiske hallucinationer, da de ikke er klar over, om deres 
oplevelse var virkelig. Denne oplevelse er for de fleste så enestående og så skrækindjagen¬ 
de, at de gerne vil have sikkerhed for, at de ikke er ved "at blive skøre". Hvis disse 
mennesker er forudseende nok til at opsøge professionel hjælp af psykologer, som har 
kendskab til søvnlammelse og hypnopompiske hallucinationer, får de en korrekt forklaring 
på, hvad der virkelig er sket. De vil blive forsikret om, at de på ingen måde er "skøre" 

eller forheksede. De vil også blive forsikret om, at hverken dæmoner, incubi, succubi, 
spøgelser, monstre, eksotiske ikke-jordiske fremmede, små grå, røde eller grønne mænd 
har eller vil angribe, voldtage, skænde, bortføre eller eksperimentere med dem. Hvis 
offeret derimod falder i hænderne på en terapeut uden kendskab til søvnlammelse og 
hypnopompiske hallucinationer, får de at vide, *at du ikke skal være bekymrede, det var 
blot en ond drøm, et mareridt. Du er ikke ved at blive skør. Er de sikker på, at du ikke 
blev mishandlet som barn? Hvad føler du dig skyldig i? Har du problemer med din 
ægtefælle?" Og så videre. Den mest almindelige terapeutiske indfaldsvinkel er faktisk at 
se bort fra søvnlammelse og hypnopompiske hallucinationer som grunden og søge 
forklaringen andre steder. Hvis et offer ikke har hørt om søvnlammelse, vil han eller hun 
måske konkludere, at han eller hun også "er" eller "var" bortført. 

Lad os se på de to eksempler på søvnlammelse, som Budd Hopkins og Whitley Strieber 
beskriver og sammenligne dem med typiske tilfælde af søvnlammelse og hypnopompiske 
hallucinationer. Først Hopkins: 

"(Sandy) ønskede at fortælle om en drøm, som hun havde for nylig... Hun følte, at den var 
næsten for virkelig til kun at være en drøm. Hovedindholdet i hendes beretning var, at 
hun var blevet vækket om natten, lammet og ført fra sit hus af tre uvirkelige væsener 
med store hoveder. " (Side 44) 

"'Andrea' havde læst min bog... og ønskede at fortælle mig om adskillige 'drømme', som 
hun havde i sin barndom... Omkring seks uger før hun skrev til mig, ’drømte’ hun, at hun 
vågnede i sit soveværelse ved at et lille væsen med grå hud stod ved siden af hendes seng. 
Hendes samlever sov ved siden af hende, men hun kunne ikke bevæge sig og alarmere 
ham. Hun svævede ud af sin seng, over en mark bag sin lejlighed og ind i et ufo. Mens 
hun sad lammet på et bord, stak det lille væsen en nål op i hendes næsebor..." (side 124) 

Ed havde taget en lille lur i sin lastbil da... "Jeg vågnede fuldstændig lammet. Jeg var helt 
sikkert vågen, men det eneste, jeg kunne bevæge, var mine øjne... (mikrofonen til min 
biltelefon) var inden for rækkevidde, men jeg kunne ikke få fat i den, da jeg ikke kunne 
bevæge mig. Det føltes som om jeg lå der længe, men det drejede sig højst sandsynlig kun 
om få minutter. Lammelsen forsvandt." (Under en regressionhypnose erindrede Ed, at han 
blev ført ind i et ufo og tvunget til at parre sig med en kvindelig fremmed. (Side 132) 

"(Dan) huskede, at han vågnede i sin seng og så tre væsener med store hoveder og sorte 
øjne stå i sit værelse... Han mente, at oplevelsen var både virkelig og drømmeagtig på 
samme tid..." 

Under regressionshypnose: 

"Ligner hun noget virkeligt eller noget fra en drøm?" 

"Hun var virkelig..." (hun voldtager ham) 

"Kan du omfavne hende? Giver du hende et knus?" 

"Nej, det er kun som jeg ligger der..." 

"Ligner rummet noget fra en drøm?" 

"Det ser ud som mit værelse..." 

"Hun laver det hele? Og du rører dig ikke?" 

"Korrekt." (Side 149-151) 

Fra lntruders: The Incredible Visitations At Copley Woods, 1987. 

Lad os nu se på Striebers beskrivelse: 

"Jeg husker ikke, om jeg sov eller var vågen... Det var som om, jeg var fuldstændig 
lammet. Selvom jeg desperat ønskede at bevæge mig, kunne jeg ikke... jeg blev som viklet 
ind i et tykt tæppe affrygt, jeg var lammet og følte mig næsten som død... Jeg vågner 
sommetider om natten og kan ikke bevæge mig og heller ikke åbne mine øjne... Jeg havde 
en fornemmelse af, at der var noget stukket op i mit venstre næsebor.. Jeg forsøgte at 
kæmpe... Det næste, som jeg husker, var, at det var morgen... Der stod seks væsener for 
enden af sengen og så på mig... De virkede truende. Mærkeligt... Jeg føler det som om, at 
der bliver anbragt noget tungt på mig. Jeg ønsker at stå op... De står der blot." 

Fra Communion , 1987. 

"Ud på de små timer vågnede jeg pludseligt. Der var nogen meget tæt ved min seng... Jeg 
fik et glimt af et eller andet, der krøb sammen ved siden af mit natbord... Jeg kunne se 
nogle store, mørke øjne og vidste, hvem det var... Jeg fornemmede ligesom en trussel. Det 
var et helvede på jord at være der, og jeg kunne ikke bevæge mig, kunne ikke skrige, 
kunne ikke flygte. Jeg lå så stille, som var jeg død, og følte en indre angst. Hvad det end 
var, virkede det uhyggelig, så modbydelig, så mørkt og ildevarslende... Jeg kan stadig 
huske, at den sammenkrøbne tingest var frygtelig grim, dens arme og ben lignede store 
insektben, øjnene gloede på mig... Hver muskel i min krop var så stiv, at den var ved at 
sprænges. Det gjorde ondt. Min mave føltes som om den var fyldt med smeltet bly. Jeg 
kunne næsten ikke få vejret. " 

Fra Transformation, 1988. 

Når vi sammenligner disse rapporter med de beskrivelser af søvnlammelse og hyp- 
nopompiske hallucinationer, som vi tidligere har set på, er det svært at skelne den ene fra 
den anden. Striebers, Hopkins og Siegels beretninger er stort set identiske. Den væsent¬ 
ligste og mest markante forskel er, at de ofre for søvnlammelse og hypnopompisk halluci¬ 
nation, som går til de rigtige terapeuter, bliver orienteret om søvnlammelse og hallucina¬ 
tioner, mens dem, der går til terapeuter, som tror på ufo-bortførelser, får at vide, at de 
har været bortført! 

De mennesker, som har oplevet søvnlammelse og hypnopompiske hallucinationer og som 
henvender sig til en, som tror på ufo-bortførelser, gør det, fordi de selv tror, de har været 
bortført. Hvis de ikke selv har denne tro, hvorfor søger de så hjælp hos mennesker som 
kunstneren Budd Hopkins, historieprofessoren David Jacobs, dr. John Mack, Edith Fiore, 

Irma Laibow og andre, som offentligt har erkendt, at de tror på ufo-bortførelser, og som 
har fået det omdømme, at de behandler mennesker, som tror, at de har været bortført? 

Med dr. Macks ord: 

",Jeg vil normalt starte behandlingen med at se på, hvad der fik dem til at kontakte mig. Vi 
gennemgår de oplevelser og følelser, som får dem til at tro, at de har været bortført. Det 
kan være episoder med manglende tid, beretninger om uforklarlige lys eller væsener i 
deres nære omgivelser, usædvanlige drømme og mareridt, som har forbindelse til bort¬ 
førelser, eller nærobservationer af mærkelige fartøjer." (Mack 1992) 

Når først den formodede bortførte er i kløeme på den troende behandler, begynder 
legitimeringen af bortførelsen. Det sker ofte med regressionshypnose. I de fleste tilfælde, 
hvor der anvendes hypnose, bliver klienten med ledende spørgsmål ledt til at tro eller i 
mange tilfælde bedt om, at fortælle detaljer fra bortførelsen. Disse detaljer er ofte 
forstærkede, fremhævede og udviklede via suggestion under det hypnotiske interview, 
hvor hypnotisøren på en måde planter bortførelsen i den ivrige, samarbejdsvillige og let 
påvirkelige klient. 

Dr. Martin Reiser, psykolog og hypnosekonsulent for politiet i Los Angeles, så et 
videobånd, hvor Budd Hopkins interviewer en klient under hypnose. Reiser konkluderede, 
at Hopkins under interviewet fortalte klienten, at bortførelsen virkelig fandt sted, at det 
var meget almindeligt at blive bortført, og at de ikke-jordiske bortførere virkelig fandtes. 
Hopkins’ svar var: 

"Tja, der er tilfælde, der er så langt ude, og personer, der har så svært ved at tale om 
det, at du er nødt til at forsikre dem om, at du tror på dem, hvis du ikke vil miste en god 
historie ." 

Reiser svarede: 

",Jeg mener, at det, som de to mennesker havde følt og oplevet, kunne forklares meget 
bedre uden at blande ufoer og ufo-oplevelser ind i forklaringen ." 

Dr. Mack beskriver sin brug af hypnose sådan: 

"Min teknik var oprindeligt sammen med den bortførte at bestemme, hvilke(n) bort¬ 
førelse^), vi skulle tale om." (Mack 1992) 

Her er der ingen tvivl, hverken hos hypnotisøren eller klienten, om, at bortførelsen 
virkelig fandt sted. Det er begge parter enige om, før hypnosen begynder. Dr. Mack 
fortsætter: 

"Når jeg først har fået nogle af detaljerne fra bortførelsen, beder jeg klienten om at gå 
tilbage til det tidspunkt, det handler om, og når han er rede, fortælle om den nat, den 
køretur eller hvor nu bortførelsen begyndte. " 

(Mack, 1992) 

Når man bruger en så stærk suggestiv teknik som "hypnose" i en sådan atmosfære med 
"tro" og "suggestion" og er under indflydelse af en så anset, krævende og karismatisk 
"troende", som fylder suggestion efter suggestion på det afslappede og føjelige offer, ville 
det være et mirakel, hvis man ikke er enig og tilstår: 

"Ja, ja! Jeg var - jeg må helt sikkert have være bortført af fremmede!" 

Man kan være helt sikker på, at det styrker det sociale selvværd ikke blot at være offer og 
have detaljer fra sin bortførelse, men at dele oplevelserne med tidligere ofre. Selv om 
hypnotisøren gør sig stor umage for ikke "at plante ord og forestillinger i sin klient", sker 
det alligevel. Hypnotisøren står med sine ben i to lejre, på den ene side skal han som øvet 
undgå at påvirke sin klient, på den anden side vil han gerne have bekræftet sin egen tro. 
Man kan derfor roligt hævde, at de tilfælde med ufo-bortførelser, hvor der bliver brugt 
hypnose, er iatrogene, det vil sige, at de er forårsaget af hypnotisøren. De tilfælde, som 
de mennesker, der tror på ufo-bortførelser, kommer med, og hvor der ikke anvendes 
hypnose, er stort set resultatet af suggestion (Baker 1990), fantasi (Ring 1992), et 
fantasifoster (Wilson og Barber 1983, Basterfield og Bartholemew, 1988, Rhue og Lynn 
1987), personlig vinding, misfortolkninger af søvnlammelse og hypnopompiske hallucina¬ 
tioner. Der er selvfølgelig også andre muligheder, der er mennesker, som gerne vil have 
opmærksomhed, og så er der selvfølgelig penge. Der findes ingen lettere måde at skaffe 
sig opmærksomhed på end at påstå, at man har været bortført af et ufo. 


1ATROGENESI 


Iatrogen (græsk): forårsaget af læger; bruges især om (indbildte) symptomer fremkaldt ved 
patientens misforståelse af lægers eller klinikpersonales udtalelser eller handlinger. 

Når det drejer sig om iatrogenesi, det vil sige, at terapeuten former og skaber lidelsen, 
som den mest sandsynlige forklaring på udbredelsen af ufo-bortførelsessyndromet, er en 
artikel af den canadiske psykiater Merskey meget relevant. Siden den moderne tids ufo¬ 
bortførelser begyndte med Betty og Bamey Hili i 1950erne [Betty og Bamey Hilis 
observation fandt sted i 1961 /red.], er tilfælde af personlighedsspaltning fundet i stort 
antal især i Nordamerika siden 1957. Som følge af den store opmærksomhed er det 
tvivlsomt om tilfældene af personlighedsspaltning ikke skyldes terapeuterne. For at afgøre 
om personlighedsspaltning var et spontant fænomen, undersøgte Merskey en del rapporter 
fra litteraturen meget omhyggeligt. Han lagde især vægt på, hvordan diagnoserne var 
stillet. De tidlige tilfælde drejede sig om amnesi, svingede sindsstemning og forstyrrelser i 
hjernen. De sekundære tilfælde viste sig at være en følge af hypnose, og adskillige 
amnesi-patienter havde især øvet sig på at udvise en ny personlighed. Mange andre led af 
åbenlyd iatrogenesi. Ingen af rapporterne udelukkede muligheden for kunstig oprindelse. 
Efter sin lange og omhyggelige undersøgelse, konkluderede Merskey, at diagnosen 
personlighedsspaltning i dag stort set skyldes dårlig behandling hos uudannede terapeuter. 
Dr. Paul R. McHugh fra John Hopkins School of Medicine har samme mening. Han 
skriver: 

"Lige da de gejstlige i Massachusetts var overbeviste om, at de havde slået Satan med 
trolddom, var andre gejstlige - det er terapeuterne - overbeviste om, at de bekæmpede 
gemingsmændene til den sexuelle undertrykkelse og børnemisbrug ved at erkende sindsfor¬ 
styrrelser. 

Tilfældene af personlighedsspaltning har efterhånden fået et epidemisk omfang, især i visse 
behandlingscentre. Fra mindre end 200 diagnostiserede tilfælde fra de seneste hundrede 
år, er tallet inden for det sidste årti steget over 20.000, og en stor del af dem tillægges 
sexualmisbrug... den store udbredelse epidemien efterhånden har fået, tyder på, at 
sexualmisbrug er blevet meget almindelig. Det betyder, at psykiaterne, selvom det drejer 
sig om hysteri, skal være opmærksomme på, at de ikke forveksler det med noget andet... 
For at neutralisere dette, må psykiaterne undersøge patienten med henblik at finde ud af, 
hvordan personlighedsspaltning er opstået, og hvordan erindringen om sexualmisbrug er 
opstået. Dette kan føre til, at denne epidemi ophører lige så pludseligt som hekseforfølgel¬ 
sen i Salem... En stor del af de psykiatriske fejltagelser deler ofte skæbne med denne 
skræmmende blanding af medicinske fejl i forbindelse med smarte ideer. Enhver udfordring 
til en sådan vildledelse må samtidig konfrontere de professionelle autoriteter og den 
moderne overbevisnings politiske styrke." (McHugh 1992, side 507-509) 

I 1984 kunne dr. C.H. Thigpen, som sammen med dr. H.M. Cleckley skrev The Three 
Faces of Eve, en af de første populærvidenskabelige beretninger om personligheds¬ 
spaltning , fortælle, at i de 25 år, der var gået siden deres bog udkom, havde de modtaget 
i hundredvis af patienter fra terapeuter, som havde stillet diagnosen personlighedsspalt¬ 
ning, en del havde endda selv stillet diagnosen. Blandt disse mange patienter fandt 
Thigpen og Cleckley kun en, som virkelig led af "personlighedsspaltning". (Thigpen 1984) 

Erfarne terapeuter ved godt, at diagnosen er både heuristisk og variabel (Merskey 1986), 
og nogle diagnoser er foretrukne frem for andre, fordi symptomerne dukker op uafhængig 
af både lægelige og sociale grunde, udsigterne for klienterne er gode, fordi lidelserne er 
lette at behandle. Med Merskeys ord: 

"De (diagnoserne) kan være påvirket af psykologiske faktorer eller sociale forventninger, 
det er lige meget om det drejer sig om smerter hos cancerpatienter, depressioner eller 
post-traumatisk stress. Der er dog god grund til at afvise disse diagnoser, som skyldes 
bevidste rollespil og anden personlig overbevisning i problemløsningen. Vi har alternati¬ 
ver, der er mindre besværlige og ikke moralsk ubehagelige. Jeg betragter personligheds¬ 
spaltning som en diagnose med et underforstået synspunkt, og at andre acceptable 
alternative diagnoser er: mani, visse depressive lidelser, skizofreni og tvangstanker. Det 
sker endda i nogle tilfælde af personlighedsspaltning, at nogle forandringer eller adskillel¬ 
sessymptomer dukker op uden medicinske eller sociale grunde... En del forfattere har 
allerede slået fast, at personlighedsspaltning kan være forårsaget af lægers og andres 
interesse for lidelsen ." (side 329) 

Merskey skriver videre: 

"Der er ikke fundet et eneste tilfælde, hvor personlighedsspaltningen er opstået via 
ubevidste processer. Der har altid været ydre faktorer til stede. Den ydre faktor kan være 
læge, en terapeut eller medierne. Med disse faktorer er vi nået til et stade, som vi kan 

sammenligne med Heisenbergs ubestemmelighed s princip: En observation af fænomenet 
ændrer det. Hvis det er sandt, betyder det, at ingen senere tilfælde (muligvis siden Prince, 
men i hvert fald ikke siden filmen "The Three Faces Of Eve") kan opfattes som sand¬ 
færdige [veridical], idet det er sandsynligt, at disse personer vil have kendskab til emnet." 
(Merskey 1992, side 337) 

Det betyder, at når det drejer sig om ufo-bortførelser, har der ikke været noget nyt under 
solen siden Betty og Bamey Hili eller i det mindste siden filmen Nærkontakt af tredje 
grad. 

Merskey tilføjer: 

"Personlighedsspaltning optræder næsten aldrig som noget spontant og vedvarende hos 
voksne. De tilfælde, som jeg har undersøgt, har ikke været andet end en omflakken i 
omtåget tilstand. Hvis det ikke drejer sig om iatrogenesi, kan man forvente, at tendensen 
til at indtage andre roller som følge af et andet bevidst livsmønster bliver mere tydelig... 
Hvis tilstanden ikke bliver holdt ved lige, kan man forvente, at ændringerne i person¬ 
ligheden forsvinder. 

Suggestion, social tilskyndelse, forventning og ønsket om opmærksomhed kan udløse en 
sådan personlighedsspaltning. 

Det er indrømmet, at det kun er de læger, som forventer at se en sådan lidelse, der kan se 
den. De læger, som ikke tror på den, kan ikke se den. Jeg var i lighed med andre villig til 
at acceptere dens eksistens, jeg fandt den dog aldrig selv, før den største og mest 
dramatiske stigning i tilfældene nogen sinde fandt sted. Det er ikke nødvendigt at behandle 
patienter, som har haft en frygtelig barndom, og som har symptomer på, at de er ved at 
udvikle en tro på en anden personlighed. Fænomenets entusiaster får det til at vokse i 
antal." (Merskey 1992, side 337) 

Disse to afsnit kunne lige så godt handle om personer, som tror på ufo-bortførelser i 
stedet for personlighedsspaltning. Det står helt klart at suggestion, social tilskyndelse, 
forventning og ønsket om opmærksomhed kan udløse en tro på ufo-bortførelser. Læger og 
terapeuter, som tror på og forventer at se lidelsen, kan se den. De, som ikke tror, kan 
ikke se den. Og helt klart, entusiaster inden for ufo-bortførelses fænomenet får helt sikkert 
antallet af rapporter til at stige! 

Når man ser på, hvordan patienter, læger og andre terapeuter er begyndt at tro på 
personlighedsspaltning og fremlægge dets populære mønstre, opstiller Merskeys fire 
forklaringer på, hvordan personlighedsspaltning opstår: 

1) Det er en misfortolkning af en organisk eller bipolar sygdom; 

2) Det er en bevidst udvikling af fantasier som en løsning på følelsesmæssige pro¬ 

blemer; 

3) Det er en udvikling af en hysterisk amnesi fulgt af optræning hos terapeuten; 

4) Det er fremkaldt af et underforstået krav om forandring under hypnose eller 

gentagne interview. 

På en lignende måde - med den mulige undtagelse at det er en slags organisk sygdom, og 
den mulighed kan fuldstændig udelukkes - skabes de populære mønstre af en ufo-bort¬ 
førelse, som så mange lettroende terapeuter tror på: 

1) Det er misfortolkninger af søvnlammelse og hypnopompiske hallucinationer; 

2) Det er en bevidst udvikling af fantasier om bortførelse og voldtægt som en løsning 
på følelsesmæssige problemer; 

3) Det er udviklingen af hysterisk amnesi og post-traumatiske stress symptomer fulgt 
af genopfriskning hos terapeuten for at sikre, at klienten beskriver alle ufo-bort¬ 
førelsens symptomer korrekt; 

4) Det er dannelsen af et troværdigt ufo-bortførelsesscenario, som dukker op under 
hypnose som et resultat af gentagne interview. 

I dag vil det ikke være helt forkert at sige, at alle påståede ufo-bortførelser er opstået som 
følge af en massiv indflydelsen fra medier og iatrogenesi. Hvis der overhovedet findes 
virkelige tilfælde, hviler bevisbyrden på skuldrene af de skyldige: ofrene og deres 
terapeuter. Merskey konkluderer, at diagnosen personlighedsspaltning ikke byder på den 
bedste chance for helbredelse. Han mener også, at både sund fornuft og psykiatrien er sat 
på en hård prøve af påståede ufo-bortførelser og de naive terapeuter. 


MANGLENDE TID 


Med hensyn til "manglende tid" oplevelser, er det beklageligt, at Roper-undersøgeme ikke 
begrænsede deres spørgsmål om "manglende tid" til en udvalgt skare af langturschauf¬ 
fører. Havde de gjort det, ville svarene på de spørgsmål, der drejede sig om manglende 
tid, have nærmet sig 100%. Næsten alle de chauffører, som vi har hørt om eller talt med, 
har fortalt om "søvn i vågen tilstand", "black out" og "tabt tid" oplevelser. Perioder med 
amnesi og glemsomhed, mens man kører, er en almindelig oplevelse for de fleste - især 
for chauffører, der kører lange distancer ad kendte ruter. Williams (1963) fortæller om et 
tilfælde, hvor en kvindelig chauffør havde så mange perioder med amnesi mens hun kørte 
i New Jersey, at hun søgte psykiatrisk hjælp. Hun kunne huske, at hun standsede ved en 
lyskurve i en by, der lå tidligere på ruten, end den by, hun nu var i, men hun kunne ikke 
huske noget som helst fra vejen mellem byerne. Da hun havde haft gentagne oplevelser af 
samme slags, hvor hun ikke kunne huske, hvad der var sket, mens hun kørte 40 til 50 km 
eller mere, og sommetider i perioder på en time eller to, frygtede hun, at hun fejlede et 
eller andet. Manglende tid fænomenet er meget almindelig og ikke begrænset til lastbil¬ 
chauffører og førere af personbiler. Passagerer i biler fortæller også om den slags 
oplevelser, men deres reaktioner får ikke den samme opmærksomhed som chaufførernes. 
Langturschauffører på vogntog med to chauffører fortæller hyppigt om, at deres med¬ 
chauffører virker sløv og styrer vognen mere eller mindre mekanisk. Dette sammen med 
chaufførens stirrende øjne viser, at det er på tide at skifte chauffør. Langturschauffører og 
trafikpiloter lider ofte af perioder med "manglende tid". En langturschauffør fortæller: 

"Jeg opdagede dette forhold (amnesi), mens jeg en nat kørte fra Portland, Oregon, til San 
Francisco, Californien. Lysene fra en by nærmede sig, og jeg opdagede, at jeg havde 

halvsovet de sidste 40 km. Så vidt jeg vidste, var vejen, som jeg havde kørt, ikke helt lige, 
det var helt klart, at jeg havde klaret vejen med alle dens kurver og så videre Jeg husker 
overhovedet intet fra den strækning. 

Jeg har formodentlig gjort det flere gange efter, jeg fandt ud af, at jeg kunne køre 
kilometer efter kilometer og hvile mig samtidig uden at huske det. Opstod der et eller 
andet faretruende, var jeg dog straks vågen. " (Williams 1963) 

Der er svært nok, når man kører sammen med andre, men det er sværere, når man kører 
alene. En ensom rejsende fortæller: 

"Jeg har lagt mærke til, at hver gang jeg rejste til New York via Mer rit Parkway (Connec- 
ticut), måtte jeg kæmpe for ikke at falde i trance, selvom jeg havde fået en god nats søvn 
før turen... Der skete det samme, hvis jeg tog til New York via Boston Tumpike, som går 
igennem mange byer, jeg synes altid, at turen er interessant, og jeg er ikke bange for den 
ensformige køretur... såvidt jeg husker, var den eneste gang, jeg fandt det ensformigt at 
køre alene, på en vej meget lig med Merrit Parkway. " (Williams 1963) 

Trance og manglende tid oplevelser synes også at optræde under andre forhold: 

1) Når chaufføren er nødt til at køre bag lastbiler eller andre lange køretøjer over 
længere tid; 

2) Når de kører om natten og deres synsfelt er begrænset til det område, som for- 
lygteme oplyser. 

Reed skriver i Psychology Of Anormalous Experience (1974) om disse manglende tid 
oplevelser og forklarer dem som skabt af hjernen til den aktuelle situation. Da det kræver 
en vis erfaring at køre en bil, kan den øvede chauffør styre, skifte gear, give signal og så 
videre uden at tænke nærmere over det. Dertil kommer, at et tidsforløb bestemmes af en 
serie handlinger. Når en person fortæller om "et hul i tiden", siger han ikke, at et tidsrum 
er forsvundet, men at han ikke har registreret de begivenheder, som normalt står som et 
mål for tiden. Den oplevelse, der fortælles om og synes så mærkelig, er faktisk en 
"opvågning", mens man allerede er vågen og bliver opmærksom på, at man lige har 
oplevet en blank periode. Da de fleste af os lever som slaver af uret, vil vi, når vi oplever 
en tid, som vi ikke kan gøre rede for, blive forvirret og mene, at vi har mistet en del af 
vores tid. En chauffør vågner op i New York og opdager, at han ikke har erindring om, 
hvad der er sket siden Boston. Selvom chaufføren beskriver sin oplevelse i tid, kunne han 
lige så godt beskrive den i afstand eller nok mere korrekt i hændelser, det vil i dette 
tilfælde sige manglen på hændelser. Selvom der er sket noget i den manglende tid, har 
intet været af så stor betydning, at chaufføren har følt det nødvendigt at registrere det. 

Man oplever et hul i tiden, når der ikke sker noget af særlig interesse, for eksempel hvis 
der er god sigtbarhed, tør vej og meget lidt trafik. Det betyder, at turen forløber uden 
problemer og uden de store krav til chaufføren. 

Når vi lærer og behersker noget så komplekst som at gå, tale og køre en bil, bliver det let 
noget, vi udfører pr. automatik. Det betyder, at vi ikke behøver at tænke over den slags 
længere, men kan fokusere på opgaver, der befinder sig på et højere niveau. Når vi kører 
bil, er vi dog nødt til at holde øje med omgivelserne, især hvis de er ukendte og derfor 

stiller særlige krav til vores opmærksomhed. Den øvede tennisspiller kan ikke slække på 
koncentrationen, da hans modspiller hele tiden ændrer omgivelserne. Lige meget hvor 
automatiske hans slag end er, må han hele tiden være på vagt. Hvis vi skal gå flere 
kilometer på en øde strand, behøver vi ikke at tænke over, hvad vi er i færd med, vi gør 
det bare. Det er muligt at gøre to ting på en gang, hvis den ene ting ikke kræver op¬ 
mærksomhed og sker pr. automatik. Vi foretager os mange ting uden at tænke over det, 
for eksempel hvis et barn pludseligt løber ud foran vores bil. Vi står på bremsen uden at 
tænke over det. Chaufføren ved, at han kører pr. automatik. Når situationen ændrer sig og 
begivenhederne kræver hans opmærksomhed, "vågner han op". Han træder pludseligt på 
bremsen uden at tænke over det. Når han nærmer sig New York City, hvor trafikken 
bliver tættere, hornene hyler, trafiksignaler dukker op, og de automatiske rutiner ikke 
længere er nok, skærpes hans opmærksomhed. Når forholdene pludselig skifter karakter, 
"vågner" han op, Han tror nu, at han er i New York tidligere end han burde. Som Reed 
skriver: "På en måde beskriver han helt korrekt det skete som et ’hul’. Men hullet er ikke 
i tiden, men i opmærksomheden eller hans bevidsthed. " (Reed 1974, side 20) 

Kort fortalt er oplevelsen af manglende tid blot en fornemmelse af, at der intet er sket. En 
stor del af den tid, vi ikke har nogen erindringer fra, forløb uden, der skete noget særligt. 
Singer skriver i Inner World Of Daydreams (1975), at manglende tid oplevelser er meget 
almindelige og helt normale, og de er ikke begrænsede til at finde sted på øde motorveje. 
Han spørger: 

"Oplever vi virkelig ’blanke perioder’, mens vi er vågne? Det ser faktisk ud til at være 
tilfældet, at vi under visse omstændigheder, når vi er trætte og sløve eller dybt kon¬ 
centrerede, bliver opmærksomme på, at vi ikke kan gøre rede for et tidsrum eller ikke 
husker, hvad der skete i kortere eller længere perioder." (Singer 1975) 

Når vi falder i søvn, drømmer vi, men hvis vi ikke programmerer os selv til at huske 
drømmene, forsvinder de ud i den blå luft, så snart det er morgen, og en travl dag venter 
os. Hvis drømmene irriterer, skræmmer eller ophidser, husker vi det følelsesmæssige i 
drømmen, men detaljerne forsvinder i en tåge. Hvis det derimod drejer sig om søvn¬ 
lammelse eller en hypnopompisk hallucination, har vi ikke problemer med hukommelsen. 
Jo mere vi tænker på manglende tid oplevelser og deres forbindelse med omstændig¬ 
hederne og omgivelserne, jo tydeligere bliver det, at det drejer sig om en normal, 
dagligdags og almindelig mental oplevelse, der så absolut intet har med ufoer og ufo¬ 
bortførelser af gøre. Den kendsgerning, at man føler, at man har haft en manglende tid 
oplevelse efter enten hypnose eller hjernevask og så forbinder den "manglende tid" med 
en ufo-bortførelse, har intet på sig i virkeligheden. Ikke blot er vores dagdrømme lige så 
svære at huske som vores drømme om natten, deres indhold og den tid vi tillægger dem er 
- i de fleste tilfælde for os - hinsides vores hukommelse. Oh ak og ve, hvor forsvandt al 
den "manglende tid" dog hen? 

HUDAFSKRABNINGER, KRADSEMÆRKER, SÅR, AR OG BLÅ MÆRKER 


Ifølge de mennesker, som tror på ufo-bortførelser, "må patienten også have et eller to 
uforklarlige ar på benene - eller et tilfældigt sted på overkroppen - hvis han eller hun selv 
mener, at der tilsyneladende har fundet en medicinsk undersøgelse sted. " Disse mærkelige 
ar har ofte form som et karakteristisk "ridse mærke eller et rent snit", og den bortførte er 
ofte forlegen, når vedkommende fortæller om, hvordan mærkerne opstod. Den formodede 
grund til denne forlegenhed er, at hverken den bortførte eller andre kan huske, hvordan de 
fik mærkerne, eller hvor de kom fra. Ifølge Bigelow drejer det sig om i alt 14.800.000 
mennesker. Det mest overraskende er, at det totale antal ikke er større eller i det mindste 
lig med 100% af den samlede befolkning, da alle, der undersøger deres egen krop 
omhyggeligt på et givet tidspunkt, højst sandsynligt vil finde en eller flere hudafskrab¬ 
ninger, kradsemærker, sår, ar eller blå mærker, som de ikke kan forklare. Hvis du ikke 
tror på det, kan du blot undersøge din egen krop meget omhyggeligt. Når det drejer sig 
om de karakteristiske ridse mærker og rene snit, hvad er så bedre at undersøge end nogle 
fotografier af disse typiske sår. Såvidt jeg ved, er sådanne fotografier aldrig blevet 
offentliggjort, og de formodede sår er aldrig blevet undersøgt af en autoriseret dermatolog 
(hudlæge) eller retsmediciner. De kunne så afgøre, hvilken slags instrument, hvis et 
sådant, der havde lavet snittene. 14.800.000 mennesker fortalte altså, at de havde fundet 
forvirrende kradsemærker, sår, ar og blå mærker, som de opdagede på deres kroppe. Det 
er meget lidt sandsynligt, at de påstod, at mærkerne enten var ridse mærker eller rene 
snit. Påstande om " mærkelige snit, nålemærker, trekantede blå mærker og ridselignende ar 
af ukendt oprindelse synes at være et yderligere "bevis’ på, at en slags unormal fænomen 
virkelig eksisterer. " (side 53). Det hævdes også, at børn er "fundet langt fra deres senge 
forvirrede og omtågede i nærliggende marker eller uden for deres af låsede hjem midt om 
natten." Desværre findes der ingen dokumentation på disse sensationelle påstande, 
hverken på lokale politistationer eller hos FBI. På samme måde får vi en syndflod af 
andre udokumenterede påstande om, at mange mennesker "virkelig har set, at en bort¬ 
førelse fandt sted - de så en lysstråle ramme en person, så en eller anden svæve ud af sit 
vindue eller så nogle små væsener. Med mange vidner, dokumenteret fravær, sår og 
perfekte runde mærker på jorden bliver fænomenet mere end mytisk og imaginær." Hvor i 
himlens navn er dokumentationen for alle disse hysteriske påstande? Hvor er vidnerne? 
Hvem er det, der fremsætter sådanne påstande? Hvor er beviset på så forbløffende, 
hjemevridende, jordrystende, videnskabelige udfordrende påstande? Hvor, oh hvor. 


DIVERSE UFULDKOMNE UFO-BORTFØRELSES SCENARIER 


Opmærksomme læsere af litteraturen om ufo-bortførelser må for længe siden være 
begyndt at tage de mange beretninger med et gran salt. For eksempel skriver dr. John 
Mack, at ufo-bortførelser ikke blot er ret almindelige, deres antal er også stigende. Med 
hans ord: "Hundrede, tusinde hvis ikke millioner af amerikanske mænd, kvinder og børn 
har oplevet en ufo-bortførelse eller et bortførelsesrelateret fænomen." Det mest underlige 
ved denne påstand er, at det ser ud til, at uddannede og erfarne terapeuter tror på det. 
Hvis de fremmede udførte en operation af den størrelse hver eneste nat året rundt, 

behøvede vi blot at gå udendørs og kigge op, vi kunne ikke hjælpe, men vi ville se i 
hundredvis af ufo-rumskibe krydse frem og tilbage på himlen som ildfluer. Billeder af 
mennesker og ikke-jordiske på vej fra rumskibe til soveværelser og vice versa i fuld 
dagslys ville fylde ikke blot alle sider i sensationspressen, men også i New York Times, 
Boston Globe, Washington Post med flere. Dennis Stacy, redaktør af tidsskriftet MUFON 
UFO Journal, har sat spørgsmålstegn ved Macks tal. I Fate magazine september 1992 
skriver han: 

”Den påstand, at næsten fire millioner amerikanere har været fysisk bortført indenfor, lad 
os sige de seneste 50 år, rokker ved den sunde fornuft for ikke at sige den vildeste fantasi. 
Husk, at der kun er tale om et muligt antal enkeltpersoner, som teoretisk er blevet 
bortført. Da mange bortførte fortæller om gentagne tilfælde, kan det totale antal bortførte, 
hvis vi antager, at det er det, der er sket, meget let være to, tre eller fire gange så stort. 
Dette antal henviser kun til den amerikanske befolkning på 185 millioner mennesker. Hvis 
vi antager, at en ud af hver 50 mennesker i en befolkning på flere milliarder rent faktisk 
har været bortført en eller flere gange, er tallet nu oppe på flere hundrede millioner. En 
ikke-jordisk operation i den størrelsesorden kan simpelthen ikke lade sig gøre. " (side 65) 

Når statistik bliver brugt korrekt, er det et godt redskab, men når det bliver brugt uden 
omtanke, er tallene til mere skade end gavn og tjener kun som propaganda. Macks brug af 
statistik er et Fint eksempel på det, som Paulos kalder "ude af stand til at forstå tal". 

Når det gælder de fremmedes fysiske tilstedeværelse, er det højst usandsynligt, at de ser 
ud som beskrevet, små, grå og menneskelignende. I en god artikel om de fremmede og 
deres menneskelige egenskaber minder Goffey (1992) os om, at vi ikke blot mangler et 
ubestrideligt bevis på, at de fremmede Findes, men evolutionen behøver ikke nødvendigvis 
at følge fysikkens love, det er snarere en kæde af tilfældige hændelser, som let kunne 
have været anderledes. Ændrer man blot en af de mange fortidige begivenheder i vor 
biologiske historie, vil der ske en dramatisk ændring i det, der følger. Hvis chordateme 
(de første dyr med rygrad), ved et tilfælde ikke havde overlevet for millioner af år siden, 
så havde hverken hvirveldyrene eller pattedyrene og dermed menneskene nogensinde 
udviklet sig. Vi havde slet ikke været her i dag. Burgess’ lerfossiler, som repræsenterer 
en epoke lige efter cambrium eksplosionen for 570 millioner år siden, tilbageviser 
fuldstændig den antropomorFiske teori, at antallet af variationer stiger med tiden. I stedet 
viser det evolutionære mønster, at en stigning i antallet af forskellige arter kommer efter, 
at der er sket en reduktion, hvor måske blot 5% af arterne har overlevet. Med Coffeys 
ord: "De overlevende er højst sandsynligt vinderne i et lotteri, da det store flertal af 
skabninger ikke vil overleve". Steven Jay Gould (1990) er ikke blot enig, han påpeger 
også, at hvis vi tager livets bånd og afspiller det igen, er der ingen garanti for, at vores 
specielle, selvbevidste type vil dukke op igen. Som Gould bemærker, behøver evolutionen 
ikke nødvendigvis at gentage sig selv. Vi er ikke andet end en tilfældig inkarnation. Det 
betyder, at det er højst usandsynligt og på grænsen til det umulige, at der Findes andre 
menneskelignende intelligensvæsener - end ikke i andre former for kroppe - andre steder i 
kosmos. Coffey skriver kort og godt om vores antropomorFiske fejlslutning: "Den 
konklusion på evolutionen, at der findes menneskelignende intelligensvæsener andre steder, 
er usandsynlig, ikke blot i et antropomorf lys, men på grund afen dyb forståelse af, at 
evolutionen ikke har andet mål end at tilpasse levende væsener til specielle lokale 
omgivelser. Hverken vi eller vores intelligens er evolutionens højdepunkt. Evolutionens vej 

er for kringlet til, at det kan være tilfældet. ” (side 28). Små grå humanoider, som ligner 
mennesker en del, men er i stand til at kommunikere ved hjælp af telepati. Drager og 
alfer er det samme, hvis ikke mere sandsynlige. Hvis de fremmede kommer fra rummet, 
er det snarere fra det "indre" end fra det "ydre". Det er på høje tid, at vi ser i øjnene, at 
alle vores forestillinger om ikke-jordisk liv kommer fra de mennesker, der tror på liv 
andre steder i det ydre rum og fra tv-serier som Star-Trek, de er ikke andet end pro¬ 
jektioner af os selv. Hvis de mennesker, der tror på ufo-bortførelser, insistere på, at de 
fremmede og deres teknologi er midt blandt os, hvorfor skulle NASA så rette deres store 
og kostbare radioteleskoper mod stjernerne? Ifølge Coffey er håbet for at finde menneske¬ 
lig intelligens andre steder blot en slags religiøs overbevisning. Med hans ord: ” Det er 
religiøst, da det hviler på en tro, ikke en rationel forståelse for det budskab evolutionen 
råber til os; vi vil aldrig finde mennesker andre steder. ” 

For den rette troende er ufo-bortførelser en del af deres overbevisning og en slags religion 
og motivationen får de fra de samme kræfter, som også styrer SETI-forskeme. Hvad så 
disse kræfter end er, udgør det virkelige mysterium, som omgiver ufo-fænomenet, ufo¬ 
bortførelser, tro på alternative virkeligheder og så videre. Det er på sin plads at spørge, 
hvorfor så mange uddannede og troværdige mennesker inden for det psykiske område 
fuldstændig tilsidesætter deres videnskabelige og kliniske erfaring for at legalisere 
søvnlammelses- og hypnopompisk hallucinations ofres angst? Hvorfor har de glemt 
terapiens vigtigste princip: Gør ingen skade. Deres holdning, at det er lige meget om 
bortførelser er sande - og det holder de på, at de er - eller falske, har meget ringe 
betydning her, da de skal behandle klientens tro på, at han eller hun var bortført - holder 
ikke vand. Når klientens tro på at han har været bortført bliver forstærket og bekræftet af 
terapeuten, skaber det større angst, da klienten nu er total hjælpeløs og ikke kan forhindre 
flere bortførelser og da det oprindelige trauma forstærkes. Hvis der så var blot den 
mindste tvivl med hensyn til deres tidligere oplevelse, kunne terapeutens pålidelighed 
fjerne alle gisninger. Som et resultat får den ulykkelige klient højst sandsynlig nye 
mareridt om sin tidligere oplevelse. Klienten er nu helt sikker på, at hans søvnlammelse 
og hypnopompiske hallucination var en vaskeægte ufo-bortførelse. Det, at forstærke et 
offers angst, er ikke en god terapi! 

For nogle få uger siden blev jeg kontaktet af en af Hopkins’ klienter, som ikke kunne 
forstå, at jeg satte spørgsmålstegn ved Hopkins tro på ufo-bortførelser. Han var dybt 
rystet, fordi jeg har stillet mig tvivlende over for hans oplevelse. Efter han havde fået sin 
oprindelige og meget stærke frygt genoplivet og forstærket under Hopkins hypnose, var 
han fuldstændig overbevist om, at hans kontakt med ikke-jordiske var virkelig. I hans 
seneste brev slog han med meget vrede vendinger fast, at det var mig, der var skør. "Du 
var der ikke! Det skete ikke for dig! Du ved intet! Jeg ved, hvad der er virkelighed, og 
hvad der ikke er!" Det punkt, som alle ofre for søvnlammelse og hypnopompiske halluci¬ 
nationer synes at glemme, er: At hvis det ikke synes at være virkelighed, så må det være 
en hallucination! 

Dan Wright, næstformand i MUFONs forskningsafdeling, bemærkede (1992), at der er en 
anden alvorlig mangel i ufo-bortførelses scenariet. Wright skriver: " Efter at have gennem¬ 
gået MUFONs rapportarkiv, må man konkludere, at bortførelser næsten aldrig finder 
sted... I de 14 år jeg har arbejdet for MUFON, har intet aspekt fået større opmærksomhed 
end det såkaldte ’bortførelses fænomen ’. Set fra en forskers synspunkt er dette fænomen 

det mest mishandlede. Og det skyldes udelukkende de selvudråbte eksperters hemmelig¬ 
hedskræmmeri. * (side 10-11). Wright er meget ophidset over de fejl, som de selvbe¬ 
staltede eksperter begår i deres forsøg på at holde uvildige eksperter borte fra at analysere 
bortførelserne. Med Wrights ord: " Autoritet uden ansvarlighed. Tænk hvis livet kunne 
være så let for os alle /" Wright kritisere også de mennesker, som undersøger bortførelser, 
for de fejl, de begår: 

1) De glemmer at undersøge deres vidners troværdighed; 

2) De glemmer at få deres oplysninger bekræftet hos politiet, naboer, venner og så 
videre; 

3) De nedskriver ikke hynotisørens spørgsmål og offerets svar ordret; 

4) De glemmer at sikre sig oplysninger om hypnotisørens kvalifikationer og erfaring; 

5) De følger ikke fornuftige videnskabelige normer, når de forsøger at få de frem¬ 
medes oprindelse og formål. 

Wright køber ikke det argument, at deres eneste formål er at hjælpe de bortførte gennem 
en traumatisk periode af deres liv. Selvom et sådant formål er både storsindet og pris¬ 
værdigt, er det ingen undskyldning for deres tarvelige og uvidenskabelige opførsel. Dette 
skaber selvfølgelig et nyt mysterium: Hvorfor har de mennesker, der tror på ufo-bort¬ 
førelser, været så uvillige til at være oprigtige og åbne? 

Dr. John Mack har været oprigtig og åben med hensyn til sine terapeutiske forsøg på at 
hjælpe formodede bortførte. En af hans mere interessante teknikker, som han kalder 
"åndedræts teknik", er en teknik, som han siger, han lærte af Stanislav og Christina Grof. 
Dr. Mack skriver: 

"Åndedrættet gør os i stand til at bevæge os ind i og gennem følelsesmæssige forstyrrelser 
og arbejde med de energier og modstande, der er i kroppen. Jeg forklarer i begyndelsen, 
at det er vigtigt at få åndedræt og vejrtrækning til at fungere. Jeg fortæller personen, at 
åndedrættet giver ham styrke og forbinder ham med de livsgivende kræfter i kosmos. 

Tidligt i afslappelsesprocessen beder jeg den enkelte om at tillægge sig et dybere, 
langsommere og mere rytmisk åndedrætsmønster, og jeg får ham til at vende tilbage til sin 
vejrtrækning igen og igen. " (Mack, "Helping Abductees", International UFO Reporter, 
juli/august, 1992, side 14). 

Det, der virker særlig underligt ved hans teknik, er, at åndenød ofte er en del af søvn¬ 
lammelse og hypnopompiske hallucinationer. Trykket på brystet, åndedrætsbesvær os så 
videre, viser meget tydeligt, at Mack er påvirkelig af den lidelse, som en del af hans 
klienter har. Det styrker også forbindelsen mellem de såkaldte bortførelser, søvnlammelse 
og hypnopompiske hallucinationer. 

En rapport fra Basterfield (1992) er også meget bemærkelsesværdig. I den fortæller t.i 
australsk husmor om sin klassiske ufo-bortførelsesoplevelse, som fandt sted 20 år 
tidligere. Bortføreren var et mandligt væsen med langt blondt hår og iført en hvid 
skidragt. Basterfield mener, at det vigtigste i rapporten er, at "et vidne med pletfri 
omdømme øjensynlig oplevede et stigende antal hændelser, der endte med en bortførelse 
og et besøg en uge senere. Under bortførelsen forlod hun aldrig fysisk de to ufoforskere, 
som sad ved siden af hende. " Selvom man kan hævde, at det ikke drejede sig om en rigtig 

bortførelse, påpeger Basterfield, at bortførelsen opfylder de fire kriterier, som Center for 
UFO Studies, CUFOS, har opstillet som definition på en bortførelse. Dette afkræfter også 
David Jacobs bemærkning om, at "i bortførelsesfænomenet er de bortførte aldrig fysisk til 
stede, når de har en bortførelsesoplevelse... Forskerne har aldrig registreret et eneste 
bortførelse-tilfælde, hvor offeret rent faktisk var på den normale lokalitet, mens bort¬ 
førelsen fandt sted. " Basterfields tilfælde er blot endnu et eksempel, der bekræfter ufo¬ 
bortførelsessyndromets psykologiske natur. 

Når det drejer sig om de mange forskellige påstande, som de mennesker, der tror på ufo¬ 
bortførelser, kommer med, så forekommer de fysiske bevis, som de flygtige fremmede 
efterlader, meget svære at fordøje. Af mærkelige grunde tog Jerry Clark, næstformand for 
CUFOS, og Don Schmitt, CUFOS’ leder af specielle undersøgelser, en tur til et afsides 
liggende område i Illinois for at se på et yderst sjældent fund: et ikke-jordisk implantat. 

En mand, som hævdede, at han havde været bortført, fortalte, at hans bortførere anbragte 
en lille genstand i hans næse, angiveligt en forbindelse til hjernen. Et par nætter efter en 
af sine bortførelser, kørte manden ind i en bropille og blev slynget ud gennem forruden på 
sin bil. På hospitalet blev hans kranium undersøgt med røntgen. Kort efter ulykken fik 
manden en svær forkølelse, og da han pudsede næse, opdagede han noget mærkeligt. De 
viste sig at være en mærkelig kuglerund genstand, som lignede den, som de ikke-jordiske 
havde anbragt i hans hoved. Da Clark og Schmitt mødte manden, underholdt han dem et 
par minutter, før han pakkede gaven ud. Med Clarks ord: " Don og jeg stirrede med 
vantro på genstanden. Det var en kugle fra et kugleleje. På det tidspunkt var det meget 
svært at holde masken. Men så satte nysgerrigheden ind og vi tilbragte et par timer med at 
lytte til mandens historie. Vi undrede os, for var han egentlig klar over, at hans historier 
om ufo-bortførelser, set i lyset af hans falske bevis, virkede latterlig... Ikke så heldigt. 

Han virkede meget oprigtigt og nævnte navnene på nogle personer, som kunne bekræfte 
hans oplevelse. " (Clark 1992, side 20). Clark og Schmitt fik også tilsendt mandens 
røntgenbilleder for at undersøge, om det ikke-jordiske implantat eller den jordiske kugle 
var på billederne. Der var dog intet usædvanligt på billederne. Denne historie er et godt 
eksempel på, hvor let det er for almindelige personer at skabe og fastholde en bizar, men 
statusgivende illusion. Det er det samme for alle berygtede implantater, stjålne fostre, 
uforklarlige graviditeter, metalstykker, ikke-jordiske rumskibe med videre, at ingen af 
dem er tilgængelige for almindelige undersøgelser, og ingen af dem har nogensinde fået 
ægtheden bekræftet af en anerkendt læge endsige blevet omtalt i et anerkendt medicinsk 
eller videnskabeligt tidsskrift. 

De fremmedes berygtede transportsystem er lige så tåget som al den anden snak. Hvis 
ufo-rumskibene har den omtalte facon og overtræder de fysiske love, som det fremgår af 
utallige rapporter, er der noget galt, for de fysiske love synes at gælde i hele den kendte 
del af universet (Merkowitz 1967). 

Når man tager et omhyggeligt kig på ufo-bortførelsesscenariet, opdager man ikke kun 
hundrede af ubesvarede spørgsmål, utallige logiske mangler, side op og side ned med 
ubekræftede påstande, læssevis af "formodede" manglende fysisk bevis, intet uangribeligt 
fotografisk bevis, ingen bortførelse er set af flere vidner, og intet, der beviser, at det 
rapporterede møde med ikke-jordiske var andet end blot søvnlammelse og hypnopompiske 
hallucinationer, illusioner eller slet og ret fup. 

Hvorfor er det små, grå mænd, der dukker op i hallucinationerne blandt amerikanere, når 
det er menneskelignende væsener med gyldent hår i de nordiske lande, og reptiler i 
Italien? De fremmede er selvfølgelig taget fra slutscenen i Nærkontakt af tredje grad og 
forsiden af Communion, figurer som i hvert fald tusinder af amerikanske mænd, kvinder 
og børn har set igen og igen. Når alt kommer til alt bliver de fremmede og deres robot- 
agtige måde at bevæge sig på holdt i live af Hopkins, Jacobs, Bullard, Strieber, Mack og 
mange andre forfattere og filmproducenter. Alt, hvad der er skrevet om ufo-bortførelser, 
er skrevet for at give det bedste gys og det største mysterium med et minimum af sandhed 
i historien. Det er som Eddy Clontz, redaktør af tabloidavisen Weekly World News har 
sagt: "Alle og enhver forsøger at afmystificere alt. Vi gør det modsatte, vi mystificere alt. ” 
Hvis de ufo-bortførte og deres meningsfæller har til hensigt at skabe et hjemevridende og 
forbløffende mysterium ud af en almindelig, men ikke særligt kendt søvnforstyrrelse, har 
de haft succes. Rent faktisk har de med mediernes hjælp skabt en vinder! 


OPSUMMERING OG KONKLUSION 


Om det er tilsigtet eller ej, så har hele scenariet omkring ufo-bortførelser udviklet sig til et 
fint iscenesat svindelnummer, en produktion, som blev dumpet ned på den amerikanske 
scene af en flok naive og lettroende sensationshungrende fanatikere og vildledende 
psykoterapeuter, som burde vide bedre. I altruismens hellige navn og hjulpet og tilskyndet 
af entusiastiske og ukritiske medier, har disse ulykkesprofeter ikke blot skabt en fuldt 
udviklet neurose hos mange mennesker, som blot lider af en helt almindelig søvnfor¬ 
styrrelse, men de har også øget angsten hos en allerede belejret og meget stresset 
befolkning. De optræder under dække af godgørenhed og godt borgerskab, de har succes 
med at gøre stor skade og har i løbet af processen ikke kun haft held med at stille 
videnskab og medicin i dårligt lys, men også psykologi og psykiatri. Sådanne menneskeli¬ 
ge handlinger forklædt som ufo-bortførelser, er rent faktisk, som Philip J. Klass passende 
udtrykte det for nogle år siden (1989) "et farligt spil”, et spil ingen, som bekymrer sig om 
andres velfærd, nogensinde ønsker at spille. 


Robert A. Baker 
Lexington, KY 
Oktober 1992 

PORTEN TIL DRØMMELAND 


Af Per Andersen 


SUMMARY 


7 Tie document gives an overview of existing research of personality traits of UFO wit- 
nesses and the areas that will be the special focus for SUFOIs project PORT. 


INTRODUKTION 


Siden 1947 har mange forskellige mennesker forsøgt at forstå ufo-fænomenet - eller 
retteligt fænomenerne. Nu 50 år efter starten er det særdeles relevant at spørge, hvad den 
hidtidige ufoforskning egentlig har resulteret i, og hvordan vores forståelse af fænome¬ 
nerne er blevet forbedret. Hvis man betragter den sædvanlige rumskibs-orienterede 
forskning er svaret: meget lidt! Forskere fra lægmænd til professionelle og videnskabs- 
mænd har ikke været i stand til at fremvise megen ny viden om ufofænomeneme som 
fysiske fænomener siden 1947. 

Dette på trods af utallige forsøg på at forstå ufoerne i en fysisk sammenhæng. Forsøgene 
har blandt andet omfattet Projekt Hessdalen i Norge (Strand 1984) og Project Identifica¬ 
tion i USA (Rutledge 1981). Man kan ikke sige, at disse projekter mislykkedes som 
sådan, men de ændrede heller ikke vores opfattelse af ufofænomeneme væsentligt. 

Hvorfor er dette tilfældet? Kunne det skyldes, at den fysiske opfattelse af fænomenerne 
leder os på et vildspor? Ikke fordi fænomenerne ikke har en fysisk side (kendt eller 
ukendt), men fordi den eneste reelle forståelsesramme for ufofænomenet er den socialpsy¬ 
kologiske dimension rundt om det. Faktisk har ufoer mere til fælles med religion end med 
fysikken: 

a) Det grundliggende trossystem er forblevet uændret. "Ufoer kan være (eller er) 
udenjordiske fartøjer, og det er vores opgave at samle information for at kunne 
bevise dette". Forskning og debat har grundlæggende ikke ændret dette syn over de 
seneste 50 år. 

b) Ufoer og deres tilsyneladende besætningsmedlemmer bliver fortolket som enten 
"gode" eller "onde" med en bestemt mission på jorden. 

c) Det spørgsmål, man oftest hører, er "tror du på ufoer" - ikke "hvad ved du om 
ufoer"! 

Disse lighedspunkter mellem ufoer og religion har faktisk været emnet for en række 
universitetsstudier. En af teorierne er, at ufoer kan være opstået som et stress-symptom 
under den kolde krig i USA (Flaherty 1990). En anden er, at ufoer er opstået inden for 
strukturerne af den moderne kristne mytologi (Rothstein 1994, 1995). 

Visse ufoforskere har også beskæftiget sig med teorierne om ufoernes ikke-fysiske 
dimensioner, en tendens der har været speciel synligt i Europa. Jenny Randles har 
beskrevet Oz-faktoren (Randles 1987) og Hilary Evans og andre har foreslået en ændret 
bevidsthedstilstand som baggrund for observationerne (Evans 1987, 1989, Moravec 1987). 

Faktisk er nogle af de mest signifikante fremskridt inden for ufo forskningen kommet 
gennem studierne af de ikke-fysiske aspekter ved ufoobservationeme. Ufo-forskere har 
således lært en masse om visuel perception (Haunstrup 1995, 1996) og vidnepsykologi 
(Haines 1979). 

Skandinavisk UFO Informations Projekt PORT har til formål at udvide og forbedre vores 
forståelse af ufofænomeneme i en sociologisk og psykologisk sammenhæng, som vi kalder 
den socialpsykologiske dimension. Flere delprojekter bliver gennemført for at teste og 
fastslå den indflydelse, som psykologiske, sociale og kulturelle faktorer kan have på 
vidnerne. Vi tror, at der kan findes sådanne relationer mellem observationerne og 
vidnernes psykologi, ligesom der måske er relationer mellem observationer og de 
generelle trossystemer i samfundet. 

Fokus for dette delprojekt er at undersøge vidnernes psykologi og fastslå, om der findes 
nogle bestemte psykologiske træk hos disse, som kan have indflydelse på eller måske 
ligefrem er afgørende for deres ufoobservationer. 


PATOLOGI 


I 1970erne drejede de fleste af diskussionerne om ufovidnemes psykologi sig om patologi¬ 
ske træk. Det vil sige, om vidnerne var "normale" eller "psykisk syge" sammenlignet med 
den generelle befolkning. Nogle af de tidlige argumenter anvendte den velkendte (men 
forkerte) logik: Nogle psykopatiske personer har ufoobservationer, så ufoobservationer må 
skyldes patologiske vidner! 

Et af de tidlige debatindlæg kom fra Grinspoon og Persky (Grinspoon 1972). Uden megen 
bevismateriale foreslog de en række teorier til forklaring af ufoobservationer: Psykologi¬ 
ske forstyrrelser på grund af stress, skizofreni, folie å deux (personer kan have en fælles, 
indbildt oplevelse), patologiske løgnere, hypnagogiske oplevelser og en fortolkning af 
ufoer med kugle- og cigarformer som enten bryster eller penis. 

En række ufoforskere var helt uenige i disse betragtninger om ufovidner som mentalt syge 
personer eller i det hele taget anderledes end den almindelige befolkning. Disse personer 
inkluderede psykiateren Berthold E. Schwarz som argumenterede for, at ufovidner ikke 
var psykopatiske, og at de observationer, hans patienter gjorde, ikke var relaterede til 
deres sygdomme (Schwarz 1979). Psykologen Leo R. Sprinkle nåede til de samme 
konklusion i 1976 efter interviews med 82 vidner (Sprinkle 1976). Også Donald M. 
Westum var enig i, at vidner til nærobservationer ikke er psykopatiske, men han kunne 
dog se nogle relationer til forskellige sociale faktorer (Westum 1979). 

Der var ikke meget af denne tidlige forskning, der faktisk var funderet i statistiske 
undersøgelser af konkrete vidner. Gennem tiden er der dog blevet foretaget en del 
undersøgelse af spørgsmålet, og de fleste har anvendt den udbredte MMPI test (Minnesota 
Multiphasic Personality Inventory) for at teste for psykopati blandt ufovidner. Oftest 
konkluderer undersøgelserne, at ufovidner generelt ikke er psykopatiske (Bloecher 1985, 
Pamell 1988, Pamell 1990, Bartholomew 1991, Rodeghier 1991, Spanos 1993). 

I visse undersøgelser er der dog få tegn på, at en mindre undergruppe af vidner er 
psykopatiske (Mavrakis 1983, Moravec 1987, Keul 1980, Pamell 1988, 1990). Dette er 
ikke overraskende når man tager i betragtning, at fx skizofreni kan medføre symptomer, 
der er meget overensstemmende med ufooplevelser, specielt kontakttilfælde (stemmer i 
mørket, skygger osv.) (Weiner 1987). Alle ufoforskere med en smule praktisk erfaring 
med vidner ved, at man fra tid til anden bliver kontaktet af mentalt syge personer, der 
beder om hjælp til at håndtere deres oplevelser med "rumfolk". Desværre forsøger det 
meste af den nuværende ufoforskning ikke at udskille de relativt få psykopatiske vidner fra 
resten af vidnerne, inden gruppen bliver analyseret. 


PERSONLIGHEDSTRÆK 


Mens de fleste undersøgelser viser, at ufovidner generelt ikke har psykopatiske træk, viser 
undersøgelserne alligevel ofte, at forskellige grupper af vidner har specielle person¬ 
lighedstræk. 

Det har imidlertid været svært for de fleste forskere entydigt at karakterisere de person¬ 
lighedstræk, som ufovidner har, og beskrive dem inden for en klar forståelsesmodel. 

Hertil skal tilføjes, at ufovidners personlighedstræk fundet af forskellige forskere varierer 
en hel del fra hinanden. 

I en undersøgelse af 9 vidner sponsoreret af Fund for UFO Research i USA blev vidneme 
testet for psykopati (MMPI), og deres personlighed blev beskrevet af Dr. Elizabeth Slater. 
Alle 9 vidner havde angiveligt været udsat for ufobortførelser. Det vigtigste træk ved 
undersøgelsen var, at Dr. Slater ikke på forhånd var klar over, hvad de 9 personer havde 
til fælles eller hvad de havde oplevet (blindtest) (Bloecher 1985). 

Dr. Slater fandt faktisk nogle lighedspunkter mellem de 9 personer, omend vigtigheden af 
disse blev nedprioriteret af sponsorerne. Slater beskrev personerne som meget karakteristi- 

ske, usædvanlige og interessante. De repræsenterede ikke en almindelig udvalgt gruppe af 
befolkningen med hensyn til deres livsstil. Flere af dem kunne karakteriseres som ligefrem 
"excentriske" eller "mærkelige" (s. 2). 

Hun fandt også, at personerne udviste en stor grad af fleksibilitet i deres opfattelse af 
omverdenen, og de var følsomme over for påvirkninger og/eller fantasi. I stress-situatio¬ 
ner viste 6 af de 9 personer en tendens til mere eller mindre forbigående psykoser, der 
medførte tab af realitetssans (s. 3). De var overvejende intellektuelle og havde et rigt og 
følelsesladet indre liv - meget opfindsomme, kreative og originale (s. 4). 

For påståede bortførte personer er lignende personlighedstræk blevet fundet af andre. 
Psykologen William Cone beskriver, at mange af de bortførte han har haft i konsultation 
har besvær med at separere fantasier fra virkelighed. Nogle af dem viste tegn på en 
identitetskrise eller tegn på at være mentalt forstyrrede (Cone 1994). 

Men hvad med "almindelige" ufovidner? Altså vidner, som ikke hævder at være blevet 
bortført eller i regelmæssigt kontakt med rumfolk. I stedet har de, hvad vi vil kalde for en 
"almindelig" observation af et ufofænomen (kaldet observationer med lav besynderlighed). 
Også for denne gruppe af vidner har forskellige analyser identificeret specielle person¬ 
lighedstræk. 

Dr. Leo Sprinkle har testet 225 personer igennem 17 år. De har blandede oplevelser lige 
fra observationer af et lys på himlen til bortførelser. Studiet af de 225 vidner viste, at de 
havde profiler med nogle bestemte karakteristika. Vidnerne havde et højt niveau af 
psykisk energi, en tendens til at stille spørgsmålstegn ved autoriteter eller underkastes 
situationer med gruppepres/konflikter og til at være selvtilstrækkelige og energiske. Andre 
karakteristika var: højere intelligenskvotient end gennemsnittet, defensive og en tendens til 
at tænke utraditionelt (Pamell 1988). Mens der ikke blev fundet nogen sammenhæng 
mellem personlighedstrækkene og typen af observationen, udviste kontaktpersonerne større 
tendens til at have usædvanlige følelser, kreativitet, fantasier og muligvis skizoide 
tendenser (Pamell 1988). 

I et andet større studie af 264 personer fandt man ingen væsentlige forskelle mellem 
forskellige typer af ufovidner (Ring 1990). Men studiet viste, at vidnerne generelt var 
mere åbne over for ikke-normale realiteter, og de havde en større tendens til person¬ 
lighedsspaltning. Ufovidneme havde også en personlighed meget lige dem, der havde 
rapporteret nærdøds-oplevelser. 

Der synes at være en signifikant sammenhæng mellem det at have haft en ufooplevelser og 
ens personlige trossystemer. Dette er blandt andet blevet dokumenteret af T.A. Zimmer, 
der fandt sammenhæng mellem observationer og troen på okkultisme og science fiction 
(Zimmer 1984, 1985). Spanos m.fl. fra University of Ottawa fandt en lignende sammen¬ 
hæng mellem vidner til mere ordinære observationer og deres esoteriske tro og tro på 
ufoer (Spanos 1993). 

Nogle studier har fundet relationer mellem ufooplevelser og andre typer af paranormale 
hændelser. Specielt har flere forfattere påpeget, at ESP hændelser er ret normalt hos ufo- 

vidner (Moravec 1987, Keul 1987, Philips 1993). Andre mulige sammenhænge til forhold 
som "misbrug som barn" og "intelligens" vil blive berørt senere i artiklen. 

Hvad enten man betragter nærobservationer (incl. bortførelser og kontaktpersoner) eller 
mere ordinære observationer, er der klare tegn på, at vidnerne har specielle personligheds¬ 
træk. Men på trods af dette har den hidtidige forskning ikke været i stand til at (a) 
strukturere mængden af vidner i forhold til forskellige typer af observationer og person¬ 
lighedstræk eller (b) at beskrive disse personlighedstræk klart og entydigt. Et af formålene 
med projekt PORT er at belyse disse spørgsmål. 


FANTASI-TILBØJELIGHED 


Under arbejdet med at hypnotisere personer, opdagede to læger fra Massachusets nogle 
helt bestemte personlighedstræk hos personer, der var specielt nemme at hypnotisere. 
Sheryl C. Wilson og Theodore X. Barber arbejdede oprindeligt med 19 hypnotiske 
kvinder, som blev udsat for dybdegående interviews angående deres fantasier, tilværelse 
som børn etc. 

Opdagelsen af nogle meget karakteristiske træk hos de 19 kvinder ledte til et ændret fokus 
for deres forskning, og Wilson og Barber definerede en ny personlighedstype, som de 
kaldte for "fantasi-tilbøjelig". Omend dette i virkeligheden er en gradueret skala, definere¬ 
de de formelt de øverste 4% af befolkningen på denne skala som "fantasi-tilbøjelige" 
(Wilson 1983). 

Nogle af de vigtigste karakteristika hos fantasi-tilbøjelige er (Wilson 1983, Basterfield 
1988): 

* De er nemme at hypnotisere 

* De legede i en fantasiverden som børn 

* De troede på trolde, nisser, engle etc. 

* Som børn havde de usynlige legekammerater 

* Selv som voksne tilbringer de en stor del af deres tid med at fantasere 

* De tror ofte, at de har psykiske evner 

* De fleste har haft ud-af-kroppen oplevelser 

* De tror ofte, at de kan heale 

* De kan have hypnagogiske oplevelser 

* De har meget levende drømme 

* De har en god hukommelse 

* De modtager budskaber fra ukendte kræfter 

Definitionen og realiteten af denne personlighedstype kaldet "fantasi-tilbøjelighed" blev 
senere testet gennem andre forskningsprojekter, idet det oprindelige arbejde havde visse 
svagheder. En af disse var, at de undersøgte personer alle var kvinder og at undersøgelsen 
var meget kvalitativ. 

Steven Jay Lynn og Judith W. Rhue påtog sig udfordringen at efterprøve teorien, og de 
udvidede forskningen til andre grupper af personer ligesom de bekræftede konstruktionen 
af denne personlighedstype (Lynn 1988, Rhue 1987). De fandt også, at gruppen af fantasi¬ 
tilbøjelige personer ikke er en simpel gruppe men en forholdsvis kompleks kombination af 
forskellige typer af personer (Lynn 1988) og at en undergruppe af måske 10-20% af 
personerne er patologiske (Lynn 1987). Lynn og Rhue var dog ikke overbeviste om, at 
der var en simpel relation mellem fantasi-tilbøjelighed og det, at man er nem at bringe i 
hypnose (Lynn 1988). 

Opdagelsen af den fantasi-tilbøjelige personlighed gav ny inspiration til ufologer, der 
stadig søgte efter en fællesnævner ved ufovidnemes personlighed. Kunne denne fælles¬ 
nævner være "fantasi-tilbøjelighed"? 

Nogle af de første, der kikkede på dette spørgsmål var en ufolog, Keith Basterfield, og en 
sociolog, Robert E. Bartholomew. De bemærkede, at en kontaktperson som Whitley 
Streiber besidder de fleste af de fantasi-tilbøjelige personlighedstræk (Bartholomew 1988). 
Dette blev fulgt af et projekt, hvor de kikkede på 152 kontaktpersoner og bortførte. Igen 
var konklusionen, at de fleste af disse personer opfyldte betingelserne for fantasi-til¬ 
bøjelighed (Bartholomew 1991). På det seneste har Joe Nickell påvist, at samtlige 13 
bortførte i John Macks bog "Abduction" har de fleste af de fantasi-tilbøjelige træk 
(Nickell 1996). 

Ud fra denne forskning ser det ud til, at mange (hvis ikke alle) af de bortførte og 
kontaktpersoner kan karakteriseres som fantasi-tilbøjelige. Der findes kun meget lidt 
forskning, der modsiger en sådan konklusion. Et af dem er CUFOS’ undersøgelsesprojekt 
af bortførte, der viste, at kun en undergruppe af bortførte var fantasi-tilbøjelige (Rodeg- 
hier 1991) mens en anden test af to bortførte viste ingen fantasi-tilbøjelighed (Carpenter 
1991). 

Igen må vi imidlertid stille spørgsmålet, om den samme konklusion kan drages for ikke- 
bortførte og ikke-kontaktpersoner (sager med lav besynderlighed)? Omend dette kunne 
være en nærliggende teori, findes der i øjeblikket kun få beviser for, at vidner til mere 
ordinære fænomener er fantasi-tilbøjelige i Wilson/Barber terminologien. 

Omega-projektet testede 264 personer, men man fandt ingen signifikant forskel mellem 
ufovidner generelt og en kontrolgruppe med hensyn til fantasi-tilbøjelighed (Ring 1990). 
Desværre var der flere svage punkter ved undersøgelsen. For det første anvendte studiet 
ikke det testapparat, der blev udviklet af Wilson og Barber - i stedet blev der anvendt en 
meget minimeret test, der må karakteriseres som upålidelig til at teste for fantasi-til¬ 
bøjelighed. For det andet blev kontrolgruppen ikke udvalgt fra den almindelige befolk¬ 
ning, men bestod derimod af personer med en markant interesse for ufoer (omend ikke 
vidner). Eftersom det allerede er dokumenteret, at der er en klar sammenhæng mellem 
interesse i ufoer og tilbøjelighed til ufoobservationer, gør det kontrolgruppen uanvendelig 
til at teste for fantasi-tilbøjelighed. 

Et studie ved University of Ottawa fra 1993 anvendte en meget klarere metode og testede 
to forskellige grupper af ufovidner: Observationer af lav besynderlighed henholdsvis høj 
besynderlighed. Ingen af disse to grupper viste en større andel af fantasi-tilbøjelige i 

forhold til kontrolgrupper af henholdsvis studerende og den almindelige befolkning 
(Spanos 1993). Man fandt dog, at der var en positiv sammenhæng mellem besynderlig¬ 
heden af observationen og skalaen for fantasi-tilbøjelighed. Vidner til mere besynderlige 
observationer scorede højere på skalaen for fantasi-tilbøjelighed end vidner til mindre 
besynderlige observationer. 

Et aspekt ved Ottawa-undersøgelser er dog værd et bide mærke i: Ufovidneme var ikke 
undersøgte med hensyn til deres observationer. De mente alle at have haft en ufoobserva¬ 
tion, men der blev ikke foretaget nogen analyse af disse antagelser. Til sammenligning 
kan det nævnes, at SUFOI er i stand til at forklare omkring 90 % af alle henvendelser 
som kendte fænomener. 

Som konklusion - på dette tidspunkt af diskussionerne - må man sige, at en relativ lille 
gruppe af bortførte og kontaktpersoner ser ud til at være patologiske, mens en større 
gruppe sikkert kan betegnes som fantasi-tilbøjelige. Hvor stor denne gruppe er, mangler 
endnu at blive fastslået. 

Anderledes forholder det sig med vidner til observationer af lav besynderlighed, hvor der 
ikke er nogen klar konklusion. Mens mange undersøgelser har konstateret, at vidnerne har 
en tendens til at fantasere, have specielle trosmønstre eller beskæftige sig med alternative 
virkeligheder, er der ikke fremlagt klare beviser for en sammenhæng med "fantasi-til¬ 
bøjelighed" som defineret af Wilson og Barber eller i øvrigt nogen anden klart defineret 
personlighedstype. 


TEST-APPARAT FOR FANTASI-TILBØJELIGHED 


Som nævnt blev personlighedstypen "fantasi-tilbøjelig" fastlagt af Wilson og Barber, mens 
de studerede kvinder med stor evne til at blive hypnotiseret. Den oprindelige test blev 
foretaget gennem større, personlige interviews (Wilson 1981, 1983). 

Senere udviklede Wilson og Barber en selv-administreret test, der kaldes for "Inventory of 
Childhood Memories and Imaginings" (ICMI). Denne test består af 52 spørgsmål, som 
kan besvares med "ja" eller "nej". Testens resultat er så antallet af ja-svar. De øverste 4% 
af befolkningen defineres som segmentet med de fantasi-tilbøjelige. Man har konstateret, 
at den gennemsnitlige befolkning har værdier på skalaen mellem 22-27, mens den er over 
37 for fantasi-tilbøjelige personer (middelværdi 41-43) (Lynn 1986, Lynn 1987, Rodeghier 
1991). 

Lynn og Rhue testede også for korrelationer mellem skalaen for fantasi-tilbøjelighed og 
andre, relaterede skalaer (Lynn 1986). De fandt markante korrelationer mellem ICMI- 
testen og følgende tests: absorption (Tellegen Absorption Scale), mentale billeder (Bett’s 
QMI), kreativ forestillingsevne (CIS) og kreativitet (Barron Welsh Art Scale). 

ICMI-testen er således blevet kontrolleret i forhold til dens formål. Men testen er ikke 
nødvendigvis entydig, når der er tale om ufovidners "fantasi-tilbøjelighed". Som tidligere 

bemærket er gruppen af fantasi-tilbøjelige personer ikke en homogen gruppe, men en 
forholdsvis kompleks gruppe af personer (Lynn 1988). Det er derfor muligt, at ufo-vidner 
kun svarer til en undergruppe af de fantasi-tilbøjelige, mens der ikke er nogen stærk 
sammenhæng med den totale gruppe. Dette betyder også, at ufovidner måske er signifi¬ 
kante i forhold til en delmængde af ICMI-testen og ikke hele testen. Så vidt vides, er der 
ikke udført forskning for at belyse denne mulighed. 

Et andet relevant spørgsmål er anvendelsen af en binær test (ja/nej). Mens dette kan være 
anvendeligt for at fastslå fantasi-tilbøjelighed i Wilson/Barber terminologien, er der ingen 
garanti for, at den vil fange andre typer eller niveauer af fantasi-tilbøjelighed. Man bør 
overveje, om ikke ICMI-testen er for restriktiv i sin definition af fantasi-tilbøjelighed, et 
forhold som også Lynn/Rhue har været inde på (Lynn 1988). 

Det bør således undersøges, om anvendelsen af skalaer i testen i stedet for binære svar vil 
ændre konstruktionen af testen, ligesom om anvendelsen af andre, lignende sæt af 
spørgsmål giver andre resultater i forbindelse med ufovidner. Ud over at anvende den 
originale ICMI-test, vil PORT-projektet derfor undersøge disse forhold. 


KØN 


Wilson og Barber konstruerede oprindeligt deres "fantasi-tilbøjelige" gruppe ved an¬ 
vendelse af kvindelige personer (Wilson 1981). Spørgsmålet er derfor, om denne kon¬ 
struktion var orienteret mod kvinder specielt. Lynn og Rhue fandt imidlertid i deres 
supplerende undersøgelser, at den fantasi-tilbøjelige gruppe kunne findes hos både mænd 
og kvinder (Lyn 1986). 

Der synes alligevel at være nogle mindre forskelle mellem grupper af mænd og grupper af 
kvinder, idet kvinder generelt scorer højere på skalaen for fantasi-tilbøjelighed end mænd. 

I nogle tilfælde fandt Lynn og Rhue relativt flere kvinder end mænd i segmentet af 
fantasi-tilbøjelige (Rhue 1987) og Omega-projektet fastslog, at kvinder generelt havde den 
højeste score på skalaen for fantasi-tilbøjelighed (Ring 1990). 

Dette svarer overens med, at flere kvinder end mænd er gode hypnotiske emner (Hilgard 
1979). Det er ikke overraskende, idet sammenhængen mellem fantasi-tilbøjelighed og 
hypnose allerede er dokumenteret (omend Lynn og Rhue har sat spørgsmålstegn ved den 
(Lynn 1988)). Det passer også ind i billedet af en overvægt af kvinder inden for områder 
som ESP, healing og søvnforstyrrelser. Sidstnævnte er en af de mulige modeller til 
forklaring af bortførelses-oplevelser (Baker 1994a). 

Projekt PORT vil undersøge mulige forskelle mellem kvindelige og mandlige vidner med 
hensyn til fantasi-tilbøjelighed og relaterede karakteristika. 

INTELLIGENS 


Mindst tre forskellige studier har dokumenteret, at ufovidner ser ud til at have en 
intelligens, der er højere end den gennemsnitlige befolkning. Dr. Elizabeth Slater fandt 
dette hos 9 personer (bortførte), som hun testede i projektet for Fund for UFO Research 
(Bloecher 1985). Tilsvarende fandt Dr. Leo Sprinkle og June Pamell i deres test af 225 
vidner, at disse havde en intelligenskvotient højere end befolkningen (Pamell 1988). 

I projektet hos University of Ottawa blev to forskellige grupper af vidner beskrevet: 

Vidner til observationer af lav besynderlighed og vidner til observationer af høj be¬ 
synderlighed. Kun i gruppen af "lav besynderlighed" havde vidneme signifikant højere 
score i testen "Shipley Inventory of Living", en test der almindeligvis bliver anvendt til at 
fastslå den intellektuelle funktion (Spanos 1993). 

Hilary Evans og John Spencer giver i en diskussion for og imod bortførelser en inter¬ 
essante bemærkning om Bamey Hiil - den ene halvdel af ægteparret, der i 1961 havde den 
første almindeligt kendte bortførelse. På trods af et temmelig trivielt arbejde havde Bamey 
en intelligenskvotient på 140. Evans og Spencer tilføjer, at militæret synes at have 
fastslået, at det er de mindre intelligente soldater, der har færrest problemer med fantasi¬ 
syner, når de bliver ladt alene i skoven om natten (Evans 1987). 

I en nylig diskussion understreger Leonard S. Newman og Roy F. Baumeister det forhold, 
at ufobortførte ser ud til at komme fra højere sociale lag, og det for det meste er hvide 
personer i kontoijob (Newman 1996a, Newman 1996b). Bortførte har generelt også bedre 
uddannelse og højere status end befolkningen i almindelighed (Rodeghier 1991). Dette var 
et af flere fællestræk mellem bortførte og masochister, som Newman og Baumeister mener 
at have identificeret, og som får dem til at spekulere på, om bortførte bliver drevet af den 
samme tendens til at flygte fra virkeligheden som masochister gør. 

Selv om vi ikke er overbeviste om masochist-teorien, kan overvægten af personer fra de 
højere socialøkonomiske samfundslag blandt ufovidner forklare det faktum, at vidner ser 
ud til at have højere intelligenskvotient end gennemsnittet. Men det forklarer ikke, hvorfor 
der er en overvægt fra de højere samfundslag blandt vidnerne. 

Udforskningen af forholdene mellem intelligens, ufoobservationer og fantasi er i sig selv 
et omfattende studium, og vi har besluttet ikke formelt at teste for intelligens i det første 
PORT-projekt. 


MISBRUG 


Når man skal forsøge at forstå, hvorfor fantasi-tilbøjelige personer måske har flere ufo- 
observationer end andre, er en af de mest interessante sammenhænge, at de kan have 
været misbrugte eller isolerede som børn. Både når man ser på ufovidner, og når man 

betragter fantasi-tilbøjelige personer, findes der en overvægt af personer, der mener at 
have være misbrugt, udsat for vold eller meget isolerede som børn. 

Lynn og Rhue konkluderede efter deres arbejde med fantasi-tilbøjelige, at der var et 
generelt træk i disse personers baggrund i form af historier om en barsk barndom med 
afstraffelse (Lynn 1988). Dette var i hvert fald tilfældet for en undergruppe af fantasi¬ 
tilbøjelige, mens andre som børn var blevet opfordret til fantasier af deres forældre. Lynn 
og Rhue foreslog også, at fantasi kunne være en tilpasning og måske en kompenserende 
funktion hos forholdsvis forsvarsløse personer, der anvender fantasi som en flugt, en 
udvej for vrede og som en måde at regulere deres indre liv på. 

Hvis man antager en sammenhæng mellem fantasi-tilbøjelighed og evnen til at kunne 
hypnotiseres, er der også en interessant sammenhæng mellem evnen til at kunne hyp¬ 
notiseres og misbrug som barn (Hilgard 1979). Denne sammenhæng kan eksistere enten 
fordi børn gennem afstraffelse bliver opdraget til at tro på autoriteter (og dermed hyp¬ 
notisøren) eller på grund af en personspaltning (altså fantasier som en flugt fra et barskt 
miljø) (Hilgard 1979). 

Susan Marie Powers har anvendt disse teorier på ufo-bortførte. Hun fremsætter teorien, at 
bortførte har været udsat for vold eller misbrug som børn, og derfor anvender hukommel¬ 
sestab for at blokere deres erindringer fra barndommen. Dette kan lede til flere person¬ 
ligheder, fantasi-tilbøjelighed og/eller skabelsen af alternative virkeligheder, hvor 
bortførelser, kontakt og lignende oplevelser skal erstatte de blokerede erindringer fra 
barndommen (Powers 1991). 

At dette ikke blot er teorier sandsynliggøres af mindst to forskellige analyser. En analyse 
udført af CUFOS (Center for UFO Studies) viste, at blandt 27 bortførte var der en større 
andel, som havde været seksuelt misbrugt som børn (Rodeghier 1991). Omega-projektet 
fandt en lignende tendens blandt både ufovidner og personer, der havde haft nær-døds- 
oplevelser (Ring 1990). 

Den sidstnævnte analyse havde endnu et forslag til at forså en sammenhæng mellem 
fantasier/alternative realiteter og ufoobservationer: Afstraffelse som barn kan have åbnet 
personen over for fantasier, alternative virkeligheder og alternative tanker. Dette gør dem 
i stand til at opleve ufoer, enten fordi de bedre kan opfatte de ukendte fænomener eller 
fordi de misfortolker kendte fænomener. Den første af disse to muligheder falder sikkert 
for Occams ragekniv. 

Under alle omstændigheder har vi her eksplicitte teorier om en mulig sammenhæng 
mellem ufovidner, fantasi-tilbøjelighed og opvæksten som børn. Disse teorier er vigtige at 
undersøge nærmere. 

UNDERGRUPPER 


Det er vigtigt at understrege, at både ufovidner såvel som fantasi-tilbøjelige personer ikke 
udgør homogene grupper, men efter al sandsynlighed er højest uhomogene. Dette kan i 
hvert fald i nogen udstrækning forklare, hvorfor det kan være svært at se en klar sammen¬ 
hæng mellem de to grupper. 

Betragter man gruppen af fantasi-tilbøjelige, ser der ud til at være en række undergrupper: 

* Forældrene presser personerne til fantasier som børn, for eksempel gennem 
konstant at fokusere på eventyr og fantasier over for børnene. 

* Som børn kan de fantasifulde have været dybt involveret i kreative udfoldelser 
såsom musik, teater og drama. 

* Fantasi-tilbøjelige kan have være meget isolerede som børn, for eksempel fordi 
forældrene kom dårligt overens med hinanden eller forsømte barnet. Dette kan i sig 
selv lede til personlighedsspaltning og fantasi-tilbøjelighed. 

* Fantasi-tilbøjelige kan have være fysisk misbrugte eller afstraffede som børn, 
hvilket igen kan resultere i personlighedsspaltning og fantasi-tilbøjelighed. 

* En undergruppe af fantasi-tilbøjelige er også nemme at hypnotisere, mens andre 
ikke er det. 

Sandsynligvis er også gruppen af ufovidner en meget sammensat gruppe af personer, når 
man taler om deres personlighed. Forklaringsmodellerne for deres oplevelser kan sprede 
sig over en række forskellige teorier: 

* Nogle ufoobservatører er blot dårlige vidner, for eksempel fordi de er i en alvorlig 
stress-situation (for diskussioner om dette aspekt se Loftus 1979). 

* Nogle ufovidner mangler tilstrækkelig viden om de naturlige fænomener på himlen 
og misfortolker disse. 

* Nogle ufovidner er styret af deres personlige tro på rumskibe, ufoer, esoteriske 
teorier, okkultisme og/eller science fiction. De har derfor en tendens til at misfor¬ 
tolke naturlige fænomener. 

* Nogle ufo-vidner hører til gruppen af fantasi-tilbøjelige mennesker, der fantaserer 
med eller uden et fysisk fænomen på himlen. 

* På grund af isolation og/eller misbrug som børn har nogle vidner en tendens til at 
udvikle flere personligheder og/eller åbenhed for alternative verdener. Dette i sig 
selv åbner for ufooplevelseme, hvad enten disse er virkelige eller ej. 

Ingen kan i øjeblikket argumenterer imod, at ikke alle disse kategorier af vidner kan være 
til stede i den gruppe af mennesker, vi kalder for ufo-vidner. 

Derfor vil det være vigtigt for et forskningsprojekt, der kikker på vidnernes person¬ 
ligheder, at teste for undergrupper, fx gennem gruppe-analyse. 


VIRKNING ELLER EFFEKT? 


Hvis der faktisk findes en stærk sammenhæng mellem det at se ufoer og vidnernes 
personlighedstræk, kan man med god ret spørge, hvad der er påvirkning og hvad der er 
effekt. Hvis ufo-vidner for eksempel scorer højere med hensyn til tro på esoteriske teorier 
og okkultisme eller med hensyn til at være involveret i alternative virkeligheder, er dette 
så forudsætningen for deres observationer - eller er det snarere et resultat af, at observa¬ 
tørerne har været udsat for en (efter deres egen vurdering) usædvanlig og mærkelig 
ufooplevelse? 

Som aktiv rapportoptager er man klar over, at for en gruppe af vidner bliver deres 
observation noget specielt i deres tilværelse og påvirker deres trossystem. Betydningen 
varierer fra en ændring fra ikke at "tro på ufoer" til at "tro på ufoer" hele vejen til en helt 
ny religiøs dimension i deres liv. Det er ikke usædvanligt at høre udtalelser som "observa¬ 
tionen ændrede mit liv og den måde jeg betragter al ting på”. Denne effekt som følge af 
mødet med "det store ukendte" er sikkert den samme, som ramte flere af de tidlige 
astronauter, hvoraf nogle blev meget religiøse senere i deres liv (eksempelvis Cordon 
Cooper). 

Ved første øjekast ser teorien om, at personlighedstrækkene kan være resultatet af snarere 
end årsagen til ufoobservationer ikke ud til at holde for fantasi-tilbøjelighed. Fantasi¬ 
tilbøjelighed er knyttet til erindringer fra barndommen og hvis man antager, at disse 
erindringer i det mindste er delvist korrekte, kan de ikke være effekten af senere ufo¬ 
observationer. 

Men ufo-tilhængere har to svar på dette problem: 

(a) fantasi-tilbøjelige personer kan være mere følsomme over for observationer. Ufoer 
udvælger måske endda bevidst de personer, der er sårbare og psykisk følsomme personer 
(Ring 1990). 

(b) bortførte kan have være bortførte også som børn, og deres hukommelse om dette er 
slettet. Derfor er fantasi-tilbøjelighed stadig resultatet af disse bortførelser som børn 
snarere end effekten (Mack 1994). 

Selv om det vil være relevant at anvende Occams ragekniv på disse muligheder, er det 
meget svært at modbevise, at en korrelation kan være effekt af snarere end årsagen til ufo- 
observationer. Dette er specielt tilfældet når man taler om personlige trossystemer, der 
faktisk er tilbøjelige til at blive påvirket af usædvanlige oplevelser. 

Det er blevet påpeget (Roberts 1995), at den ideelle test ville være at teste et antal yngre 
personer eller børn. Efter en længere tidsperiode skulle man igen teste dem for ufoople¬ 
velser. Dette kunne hjælpe med til at afgøre, om psykologiske personlighedstræk er 
årsagen til eller virkningen af en ufoobservation. Det ville dog ikke udelukke den 
mulighed, at ufoer (altså i denne forbindelse rumskibe) har en tendens til at "besøge" 
personer med en særlig personlighed. 

Inden for rammerne af projekt PORT er det ikke muligt at udføre en sådan fremadrettet 
undersøgelse, og vi er begrænsede til at teste for korrelationer og så teoretisere over 
sammenhængene, ligesom de fleste andre analyser inden for dette emne. 


META-EMDFL YDELSE 


Der findes ikke objektivitet - hverken inden for videnskab eller inden for noget som helst 
andet. Dette trivielle faktum har alvorlige konsekvenser, når man behandler et så kontr¬ 
oversielt emne som ufoer. Det er ganske korrekt blevet påpeget, at ufo-tilhængerne har en 
tendens til ikke at finde nogle psykologiske afvigelser hos ufovidner, mens ufo-skeptikerne 
har en tendens til at gøre det (Keul 1987). 

Dette er endda tilfældet, hvor der er tale om fortolkning af den samme forskning, som de 
to følgende eksempler viser. 

Da Fund for UFO Research finansierede en blind-test af 9 bortførte hos Dr. Slater blev 
resultaterne anvendt meget forskelligt. Undersøgelsens sponsorer konkluderede, at 
"hovedkonklusionen af denne undersøgelse er, at standard test-værktøjer ikke kunne finde 
nogen psykopati, som man med rimelighed kan antage er årsagen til rapporter om ufo- 
bortførelser. En anden konklusion er, at de psykologiske karakteristika, som de forskellige 
test fandt, er generelt konsistent med, hvad man ville forvente hos mennesker, der har 
været udsat for en traumatisk oplevelse som en kidnapning eller bortførelse" (Bloecher 
1985). 

Ud fra den præcis samme undersøgelse fik Philip Klass nogle helt andre konklusioner 
(Klass 1989). Han kommenterede, at studiet måtte have været en forfærdelig skuffelse for 
Hopkins og Bloecher. 

Også projektet hos University of Ottawa resulterede i nogle vidt forskellige synspunkter. 
Robert A. Baker - en skeptiker - byder analysen velkommen og konkluderer, at den 
"påpeger den vigtige rolle som forestilling og fantasi betyder for produktionen af rapporter 
om kontakt med fremmede og bortførelser" (Baker 1994b). 

Craig Roberts kommenterer det samme studie, men giver et positivt syn på resultaterne. 
Han citerer teksten fra undersøgelsen: "På trods af deres betydning er en relativt rig 
fantasi, begrænsede impulser fra omgivelserne og en søvnrelateret forestilling af usædvan¬ 
lige væsener i sig selv sandsynligvis ikke nok til at producere ufooplevelser" (Roberts 
1995). Men tilføjer man den næste sætning fra kildeteksten, får man et bedre indtryk af 

den oprindelige mening med sætningen: "Det er sandsynligvis også nødvendigt med et 
trossystem, der i det mindste tilskriver en vis sandsynlighed til den udenjordiske hypotese" 
(Spanos 1994). 

Dette understreger selvfølgelig kun det faktum, at det sete afhænger af øjnene der ser - i 
dette tilfælde i dobbelt forstand. Selv når man tester for fantasi-tilbøjelighed opdagede 
Lynn og Rhue, at resultaterne afhang af både interviewerne samt forsøgspersonernes viden 
om projektet (Lynn 1988). 

Derfor er det meget vigtigt at fokusere på forhold, der kan minimere denne skævhed, 
inklusive anvendelsen af blind-test. 


AFSLUTNING 


Vi har hermed gennemgået de vigtigste undersøgelser, der hidtil er blevet foretaget af ufo¬ 
vidners personlighedstræk og dermed skabt en ramme for projektet under PORT, der skal 
analysere spørgsmålet nærmere. 

Samtidig har vi påpeget en række begrænsninger ved de hidtidige analyser og identificeret 
nogle muligheder for gennem yderligere forskning at opnå et mere komplet billede af 
spørgsmålet. 

UNDERSØGELSE AF EN GLASKUGLE SOM EN MULIG ANOMAL 
GENSTAND: RESULTATER FRA EN UNDERSØGELSE AF EN 
GLASKUGLE FUNDET VED KASIMOV I DET CENTRALE 
RUSLAND 1 1983 1 


SUMMARY 


The results are given of an investi gation of the Glass Ball ofan unknown ori gin that was 
found at a depth of seven meters in a layer ofred clay not far from Kasimov in Central 
Russia. As ojten is the case, speculations were that the ball fell into the category of 
supposedly anomalous balls and stones that are discovered from time to time in the ground 
as well as on the surface of Earth. These balls and stones alle gedly possess unusual 
properties, being intended for an unknown purpose. 

The results obtained from this study of the ball found in Kasimov suggest a conventional 
ori gin of the ball. In all likelihood, it is an intermediate product of glass manufacture, 
having no anomalous properties. Probably, it was made in Russia some 150-200 years 
ago. 

Nonetheless, it seems worthwhile to continue investigation of the ball and to determine its 
age and isotopic composition with direct methods. This would allow to prove (or disprove) 
in a conclusive way the conventional original of the glass ball. For now, however, this 
must be as sumed to be the case. 


INTRODUKTION 


Glaskuglen (herefter betegnet som sådan eller som kuglen) blev fundet i sommeren 1983 
nær ved byen Kasimov (Ryazan regionen af Rusland, som dengang var en del af USSR) 
ved floden Oka, hvor en gruppe af arbejdere var ved at udgrave et fundament. Ifølge 
deres udsagn, opdagede de kuglen i en dybde af syv meter i et lag af rent, rødt ler. De 
var forbavsede over kuglens udseende og gav den videre til direktøren for Kasimov 
lokalmuseum, Yuriy I. Predeen. Kuglen forblev på direktørens bord som en kuriositet 
igennem en tiårs periode, alt imens de forskelle specialister på museet ikke kunne blive 
enige om dens alder og oprindelse. 

I 1992 skrev Yuriy I. Predeen til Dr. Yuriy N. Morozov, der er en kendt undersøger af 
astroarkæologi og medlem af RIAPs videnskabelige komité 2 , og orienterede ham om 
fundet. Morozov henvendte sig derefter til komiteen, og i efteråret 1992 rejste direktøren 
for RIAP, Dr. Vladimir V. Rubtsov, til Kasimov for selv at tage kuglen i øjesyn. Predeen 


52 



foreslog ved dette besøg, at Rubtsov kunne tage kuglen med tilbage med henblik på en 
undersøgelse foretaget af RIAP. Kuglen blev overladt til RIAP’s fulde disposition. 


Efter en foreløbig undersøgelse viste det sig, at glaskuglen havde en lighed med den 
såkaldte "sorte kugle", der for nogle år siden blev undersøgt af Dr. Valentin N. Fomen- 
ko\ Den sidstnævnte kugle havde nogle specielle træk, der tydede på en usædvanlig 
oprindelse. Det primære formål med undersøgelsen af glaskuglen var derfor at afsløre 
dens egenskaber, specielle karakteristika og kendetegn. 

Det blev antaget, at analyser af fysiske og kemiske data om kuglens struktur og sammen¬ 
sætning ville bevise eller modbevise kuglens konventionelle natur. I løbet af under¬ 
søgelserne blev nogle af undersøgelsesplanerne ændret som følge af de resultater, der blev 
opnået. Andre planer måtte skrinlægges som følge af, at den videnskabelige forsknings- 
struktur langsomt blev nedbrudt i Sovjetunionens sidste år, og dermed at det mest 
avancerede måleudstyr ikke længere kunne betjenes. De specialister, der havde stået for 
udstyret, forlod de forskellige forskningsinstitutter. 

Derfor viste det sig at være umuligt at afgøre den isotopiske sammensætning af glaskuglen 
og alderen gennem direkte metoder. Ikke desto mindre nåede vi frem til den konklusion, 
at glaskuglen sandsynligvis er et resultat af de metoder til glasfremstilling, der blev 
anvendt i Rusland for 150-200 år siden. Det var sandsynligvis et mellemprodukt, der blev 
anvendt af børn som legetøj. 

Alligevel kan spørgsmålet om glaskuglens oprindelse ikke anses for endeligt løst. Der er 
nogle problemer med den mulige alder, dybden kuglen blev fundet i, dens kemiske 
sammensætning etc. Det er derfor vores opfattelse, at når lejligheden byder sig, bør 
undersøgelserne fortsættes og afsluttes. 


RESULTATER AF UNDERSØGELSERNE 


Form og struktur 

Figur 1-6 viser glaskuglen fra forskellige retninger. Foto nummer 5 blev taget med 
lyskilden placeret under stilken på kuglen (det nedre på foto nr. 1). Fra lysudstrålingen 
gennem udskæringen (toppen på foto nr. 1) bemærker man, at lyset nemt passerer det 
indre af kuglen. 

Formen af glaskuglen er forskellig fra formen på den "sorte kugle", og den kan ikke 
bestemmes ud fra enkle vinkler i længde- eller breddedimensioneme. 

Figur 1-6: Glaskuglen fotograferet fra forskellige retninger 










Figur 7-12 viser vores forsøg på at bestemme centrum såvel som buevinkleme på 
konturerne af kuglen ud fra fotografierne. Den samme metode blev anvendt på den "sorte 
kugle", hvilket gav et spor til fremstillingsteknologien og afslørede et system med lineære 
dimensioner med en base på 3,65 mm. Blandt målene for glaskuglen er der ingen, der 
ligger tæt på multipla af denne værdi. Derfor tyder de geometriske træk på, at den "sorte 
kugle" og glaskuglen ikke er af samme kategori. 

Fremstillingsmetoderne for de to kugler er også forskellige. Efter al sandsynlighed blev 
den "sorte kugle" fremstillet gennem støbning i en form. Men afvigelserne på glaskuglens 
form er så markante, at de udelukker enhver formodning i denne retning. Det synes i 
stedet sandsynligt, at glaskuglen er fremstillet ved hjælp af et håndopereret glaspusterrør. 

Dette er årsagen til, at glaskuglen ikke har en regulær omdrejningsfacon, idet formen af 
den glatte overflade er blevet bestemt af en kombination af overfladespænding, viskosite¬ 
ten af det smeltede glas, luftpresset inde i boblen og hastigheden af dens udformning 
gennem pustning af luft. I termer af den russiske glasproduktion i 1800-tallet blev en 
sådan boble kaldt for "banochka" 4 (som betyder en lille krukke). På engelsk ville den 
sikkert blive kaldt en "gob". Dette var et mellemprodukt ved fremstilling af glasvarer. 

Den blev så skåret af glaspusterrøret med en saks. 

En rest af stilken, der forbandt kuglen med glaspusterrøret, kan ses på figur 4. En 
tragtformet fordybning i det indre af kuglen ved "stilken" vidner om en kanal fra luft- 
pustningen. Tykkelsen af skallen på glaskuglen varierer fra 5,5 mm nær stilken til 3 mm 
på i den modsatte ende. Dette er typisk for håndlavet glas. En fordybning ved resterne af 
stilken peger også i retning af en sådan proces. Den blev skabt af tryk mod kuglen efter, 
at den var skåret fri af glaspusterrøret, og da den begyndte at køle af. Under afkølingen 
nedkølede den tykkere del af kuglen langsommere og fordi den derfor var mere elastisk, 
blev denne ende trykket lidt ind. 

Kuglen består af grøngul glas, og farven tyder på en jernforurening af sandet, hvoraf 
glasset blev lavet. 

Der er i glasset små bobler med størrelse på op til 1,2 mm i diameter. Omkring "stilken" 
mangler boblerne næsten, og den største tæthed af bobler er ved kuglens "ækvator". 
Udbredelsen af bobler i glasset er en indikation på en simpel teknologi ved glasfrem¬ 
stillingen (opvarmning ved lave temperaturer og i kort tid). De manglende bobler ved 
stilken indicerer, at få minutter før glasblæseren begyndte at tage det smeltede glas fra 
gryden blev temperaturen i massen hævet. Som et resultat fjernede boblerne sig fra den 
øverste del af det opvarmede glas. 

De sorte rester i glasset (maksimum dimensioner er 3,2 x 1,8 mm) tyder også på en 
simpel teknologi. Sandsynligvis er glasmassen blevet opvarmet med træ, hvilket resultere¬ 
de i en forurening af det smeltede glas med små stykker trækul. Sådan teknologi ek¬ 
sisterede i Rusland før 1880. Omfattende glasproduktion begyndte i Rusland ved slut¬ 
ningen af 1700-tal let. 

Modsat "stilken” findes en udskæring, der minder om et hjertediagram. Radialretningen af 
bølgerne på udskæringen viser en tangentiel spredning af glas-afskalningen langs med 

grænsen af laget, der ligger omtrentlig i midten af kuglens skal. Dette tyder på, at 
udskæringen skyldes interne spændinger i kuglen. Disse spændinger opstår, når glasset 
bliver afkølet for hurtigt. For at ljeme sådanne spændinger, bliver glasset normalt 
nedkølet langsomt: Det bliver varmet op til en temperatur lige under smeltepunktet, og 
derefter bliver det langsomt nedkølet over en periode på mange timer eller endog dage. 
Glaskuglen blev sandsynligvis ikke nedkølet korrekt, hvilket resulterede i udskæringen på 
dens "pol". 

De samme indre spændinger resulterede i, at kuglen delte sig i tre dele, da den igen blev 
varmet op (se senere). 

Glaskuglens overflade er meget ru - undtagen udskæringen og fordybningen ved "stilken". 
Overfladen af udskæringen er ikke ru, hvilket beviser, at udskæringen er opstået for nylig 
og dermed er meget yngre end de andre dele af kuglens overflade. Når det ru udseende 
mangler ved fordybningen, tyder det på, at kuglen er blevet ru ved at blive trillet på en 
hård overflade - fx et gulv dækket med nogen sand. Det er ikke usandsynligt, at glaskug¬ 
len i lang tid er blevet brugt som legetøj af nogle børn. 

Glaskuglens overflade er relativ blød undtagen ved udskæringen. Man kan nemt ridse i 
den ved hjælp af en nål og dermed danne små mærker. Dette demonstrerer nogen blødhed 
af den øvre overflade og indicerer derfor en udludning, efter at have ligget i den våde 
jord, inden den blev fundet. 

Når man ser på kuglen gennem forstørrelse kan man observere en mængde halvrunde 
smårevner, der ligger i en vinkel på 30 til 40 grader i forhold til kuglens overflade. Dette 
underbygger vores formodning om, at overfladens ruhed skyldes sandkorn. 


Kuglens kemiske sammensætning 

Spektralanalyser af kuglens materiale viser følgende sammensætning*: 

Si Ca. 30% 

Ca Ca. 5-10% 

Na 1-1,5% 

Fe Ca. 1% 

Mg 0,5-1% 

Ti Ca. 0,05% 

Zn 0,008 -0,01% 

Pb 0,003 - 0,005% 

Cu Ca. 0,003% 

Hvis man antager, at silicium og calcium findes i form af oxider, kan man konkludere, at 
de dominerende substanser i kuglen er Si0 2 (ca. 64%) og CaO (7 til 14%). Dette er i 
overensstemmelse med vores formodning om kuglens oprindelse. Det ville dog være 
ønskeligt at analysere materialet ved hjælp af mere nøjagtige metoder. 

Tæthed 


Kuglen vejer 54,39 g. Kuglens rumfang er 44,58 cm 3 . Dermed bliver tætheden 1,22 
g/cm 3 . Denne værdi, der blev beregnet før kuglen gik i stykker, er meget lavere end for 
normalt glas. Resultatet betød, at kuglen (hvis den er massiv) enten er lavet af usædvanligt 
glas eller et glaslignende harpiks. Tætheden af rav er netop 1,20 g/cm 3 . 

For at checke denne mulighed, blev få partikler fjernet fra kuglen med en nål og opvarmet 
med en flamme. Partiklerne kunne ikke brænde. Det blev også undersøgt, om kuglen 
kunne oplades med statisk elektricitet - det var ikke tilfældet. 

Efter at kuglen gik i stykker, blev tætheden fastslået for de enkelte stykker. Det viste sig, 
at tætheden faktisk var mellem 2,58 og 2,59 g/cm 3 , hvilket ligger tæt på den normale 
tæthed for almindeligt glas. 


Hårdhed og lvsbrvdning 

Kuglens hårdhed var omkring 6,5 på Mohs’ skala. Lysbrydningsindekset var omkring 1,6. 
Disse tal er ikke i modstrid med teorien om kuglens oprindelse. 


Magnetiske egenskaber 

Kuglen blev placeret på en tallerken, der flød på vandoverfladen i et plastikbassin. Når en 
stærk, permanent magnet blev placeret i en afstand af 1 meter fra kuglen, kunne man 
registrere en svag tiltrækning mod magneten. 

Når kuglen blev ladt alene i bassinet i lang tid, drejede den sig ikke ind i en bestemt 
position i forhold til jordens magnetfelt. I stedet blev den på dens oprindelige position. 
Jemindholdet i kuglen findes derfor i form af enkelte atomer i stedet for som integrerede 
grupper, der kunne danne basis for permanent magnetisme. Derfor blev de ikke magneti¬ 
seret af jordens magnetfelt under størkningen eller under indflydelse af en stærk perma¬ 
nent magnet (heller ikke selv om man ramte kuglen med magnetens pol). 


Stråling 

For at kunne datere det materiale, som kuglen er lavet af, målte man niveauet af ioniseret 
stråling fra den. Dette ville sætte os i stand til at fastsætte indholdet af henfaldsstoffer som 
uran og thorium. Til dette formål blev der anvendt et radiometer MKC-01P-01, der 
automatisk målte og gengav antallet af pulser fra beta- og gamma-stråling over perioder af 
100 sekunder. 

Kuglen blev placeret lige ved detektoren og forskellige steder på kuglen blev målt 
(udskæringen, "stilken" og en side på "ækvatorplanet"). 

Tabel 1: Antal beta-stråler registreret i løbet af 100 sek. 


Måling 

Baggrund 

Udskæring 

Stilken 

Siden 

1 

42 

44 

46 

94 

2 

32 

38 

54 

73 

3 

50 

47 

41 

65 

4 

15 

39 

61 

58 

5 

20 

43 

47 

54 

6 

36 

62 

54 

65 

7 

33 

41 

73 

40 

8 

29 

54 

59 

43 

9 

47 

61 

69 

58 

10 

33 

40 

54 

76 

Gennemsnit 

33,7 

46,3 

56,4 

62,6 

Forhold til 

baggrund 

1,0 

1,37 

1,67 

1,86 


Tabel 2: Antal gamma-stråler registreret i løbet af 100 sek. 


Måling 

Baggrund 

Udskæring 

Stilken 

Siden 

1 

22 

22 

23 

22 

2 

19 

27 

22 

19 

3 

10 

24 

25 

28 

4 

8 

20 

17 

23 

5 

11 

33 

25 

18 

6 

6 

18 

15 

26 

7 

11 

22 

23 

24 

8 

14 

32 

26 

22 

9 

13 

22 

22 

20 

10 

4 

24 

14 

18 

Gennemsnit 

11,8 

24,4 

21,2 

22,0 

Forhold til 

baggrund 

1,0 

2,07 

1,80 

1,86 

Tabel 3: Antal alfa-stråler fra kuglen (pulser pr. cm 2 pr. minut). 


Måling 

Baggrund 

Udskæring 

Stilken 

Siden 

1 

0,2 

2,2 

0,7 

0,5 

2 

0,3 

2,0 

1,4 

0,7 

3 

0,5 

1,3 

0,7 

0,6 

4 

0,7 

1,8 

0,6 

0,2 

5 

0,2 

1,3 

1,6 

0,7 

6 

0,3 

1,6 

0,9 

0,9 

7 

0,2 

1,1 

0,7 

0,2 

8 

0,3 

1,8 

0,6 

0,4 

9 

0,2 

1,4 

0,9 

0,5 

10 

0,2 

0,9 

0,7 

0,4 

Snit 

0,31 

1,54 

0,88 

0,51 

Forhold til 

baggrund 

1,0 

4,97 

2,84 

1,65 


På baggrund resultaterne i tabel 1 kan man beregne, at beta-strålingen er omkring 1,63 
gange stærkere end baggrundsstrålingen. 

Målingerne af gamma-strålingen viser (tabel 2), at denne stråling er omkring 1,91 gange 
kraftigere end baggrundsstrålingen. Denne oplysning kan bruges til at afgøre alderen på 
det materiale, som kuglen er lavet af. 

Kuglens alfa-stråling blev også bestemt med det samme radiometer (tabel 3). Det fremgår, 
at det er alfa-strålingen, der relativt set er højest i forhold til baggrundsstrålingen. 

Et forsøg på at bestemme kuglens alder ad denne vej måtte desværre opgives. Ved 
laboratoriet for aldersbestemmelse ved hjælp af stråling under Instituttet for Nuklear 
Geologi og Geokemi har man langsomt mistet medarbejderne, omend instrumenterne 
stadig står der. 

Med hjælp fra A.I. Spiridonov var det ud fra målingerne af kuglens gamma-stråling 
imidlertid muligt at fastslå, at den indeholder 2 x 10^*% af uran, 2 x 10"*% af thorium og 
1,2 x I O" 4 % af radium. Gamma-strålingen fra kuglen skyldes først og fremmest henfaldet 
af Kalium, som udgør 4% af materialet. 6 Mængden af uran og thorium er for lille til at 
kunne fastslå kuglens alder. Dette ville kræve, at udstyret arbejdede i en periode på 5 til 6 
dage, hvilket ikke er muligt under de nuværende omstændigheder. 

Når glas er ældre end et par tusinde år, er det muligt at bestemme dets alder ud fra spor 
af alfa-partikler, der forbliver i glassets masse som et resultat af alfa-henfaldet fra thorium 
og uran. Ved at afsyre et stykke af et materiale med syre bliver disse spor synlige i et 
mikroskop. Ud fra deres antal og længde kan man så estimere glassets alder. Desværre 
havde specialisterne, der kendte denne metode, forladt laboratoriet. Men bortset fra det, så 

er kuglen næppe ældre end et par hundrede år bedømt ud fra teknikken anvendt ved glas¬ 
fremstillingen. Det lave indhold af uran og thorium i kuglens materiale (omkring 10"*%) 
er også en hindring for brug af denne metode. 

Det viste sig heller ikke muligt at bestemme kuglens alder ved hjælp af det kulstof-14, der 
måtte befinde sig i luftboblerne i glasset. Denne analyse kan ellers anvendes ved alders¬ 
bestemmelse af materiale, der har en alder i størrelsesorden af nogle hundrede år. På 
grund af ovenstående vanskeligheder var dette dog heller ikke muligt. 


Selvrotation 

For at undersøge, om kuglen havde en anomal oprindelse og formål, blev det analyseret, 
om den hørte til gruppen af selvroterende kugler. 7 

Denne undersøgelse blev foretaget ved hjælp af en kraftig lyskilde med et optisk system, 
så lysstrålen blev meget fokuseret. Et lille spejl (10 x 10 x 1 mm) blev derefter anbragt på 
kuglen, således at spejlet kunne reflektere lysstrålen. Lyskilden blev placeret i en afstand 
af 4 meter fra kuglen, der var placeret på en vandret glasplade. Den reflekterede lysstråle 
ramte en mørk skærm, der var placeret 10 meter fra kuglen. Den oplyste plet på skærmen 
var 7 cm i diameter. Plettens position blev med en blyant markeret op med 5 punkter: I 
midten af pletten og svarende til kl. 12, 3, 6 og 9 positionerne. Gennemsnittet af tre 24- 
timers perioder af disse markeringer blev anvendt som den resulterende bevægelse. Når vi 
for eksempel målte en horisontal bevægelse, skete dette ud fra den gennemsnitlige forskel 
efter 24 timer af punkterne i midten og kl. 3 og 9. 

Når et spejl blev anbragt på kuglens "pol", altså i udskæringen, viste det sig, at lyspletten 
flyttede sig i det vertikale plan med op til 20 mm pr. 24 timer. Dette svarede til 0,147 
omdrejning pr. år. Derefter blev spejlet placeret på "ækvator" på kuglen. Bevægelserne 
blev nu mindre og retninger og hastigheder mere variable. Igennem 96 timer bevægede 
pletten sig en afstand af 14 til 18 mm, først ned, så til venstre, så op og til sidst stoppede 
bevægelsen. Dette kunne fortolkes som en sammenpresning eller deformering af den 
overflade, som kuglen var placeret på. 

For at kontrollere denne teori blev forsøget gentaget med en stålkugle på 62 mm i 
diameter. Resultaterne var tilsvarende: Der blev observeret en tilfældig bevægelse af 
lyspunktet (endda med en større bevægelse end ved glaskuglen). Dette understregede klart, 
at deformering på grund af presset fra kuglen var ansvarlig for bevægelsen, ikke kuglen 
selv. Glaskuglen er derfor ikke selvroterende. 

Under disse forsøg med bevægelse gik glaskuglen i stykker af sig selv, sandsynligvis på 
grund af indre spændinger i kombination med lysstrålens opvarmning af den ene side. 
Ændringer på grund af opvarmningen syntes - sammen med de indre spændinger - at have 
været store nok til at kuglen gik i tre stykker. 

KONKLUSIONER 


Litteraturen viser en række tilfælde med mærkelige kugler og sten. Disse udviser stor 
variation med hensyn til størrelser, materiale, alder og indicier for en teknologisk 
oprindelse. Dette understreger betydningen af at undersøge den fundne glaskugle. Enhver 
anomal genstand fortjener en grundig undersøgelse, selv om resultatet viser sig ikke at 
være positivt. 

Undersøgelser af glaskuglens form, struktur og overflade, såvel som urenheder og glassets 
massefylde (efter at kuglen gik i stykker) leder til konklusionen, at kuglen højst sandsyn¬ 
ligt er et mellemprodukt ved fremstilling af glas, der anvendes til at lave glasartikler. Det 
blev produceret ved hjælp af en simpel teknologi, der var typisk for Rusland fra midten af 
1700-tallet og frem til midten af 1800-tallet. Men kuglen endte ikke med at blive brugt til 
sit oprindelige formål; derimod er det muligt, at den i en periode er blevet anvendt som 
legetøj. 

Glaskuglen har ingen usædvanlige egenskaber (såsom selvrotation) og kan derfor ikke 
betragtes som anomal. 

Alligevel er det vanskeligt at forstå omstændighederne, hvorunder den blev fundet. En 
position 7 meter nede i et lag af rent, rødt ler passer dårligt med en konventionel op¬ 
rindelse og en alder på et par hundrede år, hvorfor der er usikkerheder ved denne teori. 
Det er derfor ønskeligt at afgøre kuglens alder og materialets sammensætning med direkte 
metoder. Dette ville gøre det muligt endeligt at fastslå svarene på disse spørgsmål. 


NOTER 


1 Denne artikel er en redigeret oversættelse af undersøgelsesrapport 96/1 fra 
Research lnstitute on Anomalous Phenomena (RIAP) i Ukraine. Undersøgelsesleder 
var Valentin N. Fomenko (Ph.D.) og rapporten er godkendt af V. V. Rubtsov 
(Ph.D), der er leder af RIAP. Undersøgelserne blev støttet af fondsmidler fra 
Skandinavisk UFO Information (SUFOI). Copyright: RIAP & SUFOI, 1996. /Red. 

2 RIAP (Research lnstitute on Anomalous Phenomena) er en privat organisation i 
Kharkov, Ukraine, der beskæftiger sig med ufoer og andre uforklarlige fænome¬ 
ner. /Red. 

3 Formenko, V. N.: "Report on the results of preliminary study of the Black Ball as 
a supposedly extraterrestrial artifact". RIAP Bulletin (i trykken). 

4 Entsiklopedicheskiy Slovar Brokhaus I Efron, Vol. 62, St. Petersburg, 1901. 

5 Det oplyses imidlertid ikke i rapporten, om sammensætningen er angivet som 
masseprocent eller molprocent, /red. 

6 Igen må rapportens forfattere kritiseres for ikke at præcisere procentandelenes 
betydning, /red. 

7 Med begrebet ’ selvroterende kugler’ hentyder rapportens forfattere til en gruppe af 
kugler (af anomal oprindelse), som angiveligt skulle udføre ’selvrotation’, /red. 


Oversættelse og bearbejdelse: Per Andersen 




ARTIKLER I ANDRE TIDSSKRIFTER 


Ved Per Andersen 


Under denne overskrift bringes resumeer af artikler der har været bragt i danske og 
udenlandske tidsskrifter. Denne gang bringes resumeer fra International UFO Reporter 
(IUR) og Skeptical Inquirer. 


INTERNATIONAL UFO REPORTER, VOL. 21, NO. 3 (FALL 1996) 


Robert A. Galganski: Incident at Cherry Creek 

En klassisk sag fra 1965 bliver taget under fornyet behandling. Om aftenen den 19. august 
havde den 16-årige Harold A. Butcher en observation ved familiens gård. Et sølvfarvet 
objekt viste sig på himlen og dalede ned bag et stort træ for derefter at forsvinde lynsnart 
bag nogle skyer, der blev grønne. Senere blev endnu to objekter observeret af både 
Harold og flere andre teenagere. 

Der var angiveligt en række fysiske fænomener under og efter hændelserne: Radioen 
udsendte statisk knitren, en maskine gik i stå og en telefon døde. Senere ledte man efter 
spor og fandt en underlig rødlig masse i marken, nogle spor og andre fysiske mærker, 
men ingen af disse ting kan dog med sikkerhed siges at være relateret til observationerne. 
Forfatteren konstaterer, at hovedvidnet, Harold Butcher, ikke var særlig præcis i sin 
historie, og at den hele tiden udviklede sig med nye detaljer. Det blev bekræftet, da 
forfatteren igen kontaktede vidnet Harold i 1996: Nu udtalte Harold, at han så ben komme 
ud af objektet og at det efterlod dybe huller i jorden. Ingen af disse detaljer kom frem 
under den oprindelige, grundige undersøgelse. At der var et fænomen er nok korrekt, men 
konklusionen er, at observationen er blevet udbygget med en masse ukorrekte eller 
ubevidste detaljer af Harold. 


Kevin D. Randle: The Truth About the Jim Ragsdale Story 

Et af hovedvidneme til Roswell-hændelsen var Jim Ragsdale, der døde i 1995. Siden 1992 
har han hævdet, at han i 1947 var ude og flirte med en veninde da de opdagede et 
nedstyrtet objekt med kroppe omkring. Problemet med hans historie er imidlertid, at der 
Findes to vidt forskellige versioner, der begge er underskrevet af ham. Ifølge den oprinde¬ 
lige version var han fx aldrig tæt på objektet eller væseneme, men det var han ifølge den 
anden. Den første version stammer fra 1993, hvor Kevin D. Randle og andre interviewede 

Ragsdale. Den anden er fra et hefte udgivet af Roswell-museet i 1996. Kevin D. Randle 
er af den opfattelse, at den anden - og meget mere spændende - version er stærkt "pyntet" 
til ære for Roswell-museet, hvorfra Ragsdale og hans arvinger får en vis procentdel af 
overskuddet til gengæld for museets rettigheder til den nye historie. 


Mark lan Birdsall, Vivienne Olbison: Interview with Nick Pope, British MoD UFO Office 

Interview med den kontroversielle Nick Pope, der tidligere var ansat i det britiske 
forsvarsministerium med opgaven at behandle ufo-spørgsmål og -sager. Nick Pope endte 
med at blive rumskibs-overbevist og har udgivet to ufobøger. 


INTERNATIONAL UFO REPORTER, VOL. 21, NO. 4 (WINTER 1996) 


Jerome Clark: The Salvation Myth 

I lederen tager Jerome Clark afstand fra teorien om, at ufo-begrebet opstod i 1947 med 
den idé, at det var fremmede rumskibes besøg på jorden. Det passer ikke, siger han, at 
inspirationen var tidlige science fiction blade kombineret med en spændt verdenssituation, 
der fik folk til at kikke mod himlen. I stedet argumenterer Clark for, at man ikke før 
starten af 1950erne begyndte at associere observationerne med "rumskibe" - i starten blev 
ufoer bare opfattet som ukendte fænomener. 


Tin Vankerkom: Tall Tales in Flatland 

Bortførelsessager findes nu også i Holland, hvor en af terapeuterne er Hilda Musch, der 
er hypnose-terapist i den nordlige del af landet. Hun har nu undersøgt 52 tilfælde, og 
artiklen indeholder en kort statistisk oversigt over disse. 


Jenny Randles: The Night the Mountain Exploded 

Jenny Randles beskriver de mange rygter, der går om en underlig hændelse den 23. januar 
1974 ved et bjerg ved Landrillo i Wales. En kæmpeeksplosion blev hørt af mange, og der 
kom et underligt skær fra bjerget. Halvanden time senere blev et lys observeret, der 
bevægede sig tværs over himlen. Rygterne handler blandt andet om, at området blev 
spærret af, og at der var sket en ulykke på bjerget. Det blev også sagt, at området havde 
et højere radioaktivt niveau end normalt. En sygeplejerske fortalte, at hun så et forulykket 
fartøj på bjerget, men trak senere sin udtalelse tilbage. Teorierne varierer fra det traditio¬ 
nelle "rumskib, der faldt ned" over et forulykket militært fly til en atomulykke. 

Jan Aldrich: Preserving UFO Material 


Jan Aldrich opfordrer ufologer til at sørge for, at arkiver bliver overdraget og gemt for 
eftertiden. Hans gode råd inkluderer: Sørg for kopier af vigtigt materiale flere steder, sørg 
for gode registre og sørg for, at materialet er tilgængeligt for andre. 


Jennie Zeidman: The Will to Believe: Gnats, Motes, and Cottonwood Flufffrom Outer 
Space 

Jennie Zeidman er en af de ufologer, der har undersøgt den efterhånden berømte Salida- 
video af "ukendte objekter" optaget i august 1995 af Tim Edwards. Videoen er blevet 
kendt blandt andet gennem Internettet. Hendes konklusion er, at videoen viser forskellige 
støvpartikler i luften, måske kombineret med spindelvæv. 


Bruce Maccabee: Salida - An Analysis of the Video 

Bruce Maccabee har analyseret ovennævnte Salida-video, men bortset fra en præcis 
beskrivelse af fænomenet på videoen, har han ikke mange muligheder for at konkludere 
noget i sagen. Baseret på visuelle observationer fra to vidner, mener han dog at kunne 
bestemme afstanden til mindst 5 km. Dermed bliver objektet forholdsvis stort. Maccabee 
konstaterer dog også, at vidnets beskrivelse af fænomenets bevægelse ikke passer med 
videoens indhold. 


Walter N. Webb: An Anecdotal Report ofa UFO Crash/Retrieval in 1941, Part 1 

Forfatteren har mere end 40 år efter hændelsen fandt sted efterforsket rygterne om et 
nedstyrtet ufo i 1941. Gloria Mudge Stokes overhørte angiveligt som 10-årig en anden 
kvinde fortælle om hendes søn, der skulle have været med til at bjærge et nedstyrtet 
rumskib. Undersøgelser viser blandt andet, hvor svært det er at undersøge ældre sager, og 
hvor forsigtig man skal være med sådanne rygter. 


SKEPTICAL INQUIRER, VOL. 20, NO. 6 (NOVEMBER/DECEMBER 1996) 


David E. Thomas: The "Roswell Fragment" - Case Closed 

Den 24. marts 1996 blev et lille stykke underligt materiale indleveret til museet i Roswell 
af Blake Larsen. Han mente, stykket stammede fra det ufo, der angiveligt skulle være 
styrtet ned ved Roswell i 1947. Men dette viste sig ikke at være tilfældet. Forskellige 
analyser blev foretaget, og blandt andet viste det sig, at kobberisotopen Cu-63 forekom i 
mængder af 69,12-69,13% af den totale mængde kobber, hvilket præcist svarer til kobber 
stammende fra jorden (kobber fra andre steder i universet antages at have andre isotop- 
sammensætninger). Det viste sig derefter, at stykket var overskudsmateriale fra et 
kunstværk af kunstneren Randy Fullbright. Kunstneren gav stykket til en ejer af et galleri, 

der gav det videre til Blake Larsen med oplysningen, at det "stammede fra Roswell". 
Blake Larsen troede derefter, at det stammede fra den omtalte 1947-nedstyrtningssag. 


Joe Nickell: Penthouse "AutopsyDéjå View 

Bladet "Penthouse" vil ikke stå tilbage for andre og har offentliggjort billeder af en påstået 
"ufonaut" - vel at mærke billeder, der ikke stammer fra den kontroversielle Santilli-video. 
Men det gør ikke de nye billeder mere interessante: Der er en nøje lighed mellem væsenet 
på billederne i Penthouse og den model, der blev anvendt i spillefilmen om Roswell fra 
1995 og som nu er udstillet på ufo-museet i Roswell. 


C. Eugene Emery: CD-ROM Encyclopedias: How Does Their Coverage of Pseudoscience 
Topics Rate? 

Forfatteren har testet 4 forskellige leksika på CD-ROM med hensyn til saglig/kritisk 
oplysning om paranormale emner som astrologi, Bermuda-trekanten, spøgelser mv. De 
fire leksika er Grolier, Britannica, Encarta og Compton’s. Konklusionen er, at kun emnet 
"ufoer" er rimelig kritisk dækket af 3 af de 4 værker - kun Grolier’s leksikon falder 
igennem. 


Philip J. Klass: That’s Entertainment! TV’s UFO Coverup 

Klass kritiserer tv-dokumentarudsendelser om ufoer fa - at være ekstremt ensidige i deres 
behandling af emnet. Kun positivt indstillede personer bliver taget i studiet eller får lov til 
at udtale sig. Hvis kritisk indstillede personer deltager, får de kun ganske få sekunders 
sendetid i selv lange programmer. Han giver nogle eksempler, hvor han selv har været 
involveret. 


SKEPTICAL EMQUIRER, VOL. 21, NO. 1 (JANUARY/FEBRUARY 1997) 


Robert Sheaffer: lmplants and Gurus Are Everywhere 

Forfatteren beretter blandt andet om, at den kendte Long Island UFO Network gruppe er 
kommet i søgelyset - og denne gang ikke for deres påstande om nedstyrtede ufoer på Long 
Island. Gruppens leder John Ford og vennen Joseph Mazzachelli er blevet arresteret og 
sigtet for planlagt brug af radioaktive stoffer imod embedsmænd og politikere. Politiet 
fandt ifølge New York Post flere beholdere med radium og et større våbenlager hos Ford. 


The X-Files Meets the Skeptics 

Producenten af serien X-Files, Chris Carter, holdt et indlæg ved CSICOP’s konference i 
1996. Han udtalte, at han finder videnskabelig oplysning særdeles vigtig. Det er dog ikke 

hans opgave, idet hans job er at producere en underholdende serie. Men serien er i øvrigt 
et vigtigt videnskabeligt element, påstår Carter, idet det styrker nysgerrigheden og dermed 
videnskabelig udforskning. Som eksempel nævner han sin bror, der blev Ph.D. efter i sin 
ungdom at have interesseret sig levende for science fiction. 


Christopher C. French: An Encounter with the Man from the Ministry (boganmeldelse) 

French anmelder bogen "Open Skies, Closed Minds" af Nick Pope, der fra 1991 til 1994 
var ansvarlig for uforapporter i det britiske forsvarsministerium. Bogen indeholder dog 
ikke meget nyt, idet Pope dels citerer kendte ufosager og dels kommenterer ufo-arbejdet i 
forsvarsministeriet med, at der faktisk ikke skete noget. Pope er tilsyneladende blevet 
overbevist om ufoernes virkelighed (altså som rumskibe) og kan derfor ikke forstå, 
hvorfor hans arbejdsgivere ikke interesserer sig mere for fænomenerne. French kritiserer 
Pope for ukritisk at fremføre forskellige påstande. Fx mener Pope bestemt ikke, at det 
britiske forsvarsministerium kender "sandheden" om ufoerne - men omvendt er han 
overbevist om, at det amerikanske militær og regering kører en stor bortforklarings- og 
hemmeligholdelseskampagne. 


SKEPTICAL EMQUIRER, VOL. 21, NO. 2 (MARCH/APRIL 1997) 


The Darkened Cosmos: A Tribute to Carl Sagan 

En række nekrologer og en hyldest til Carl Sagan, der døde den 20. december 1996. 


Alan Hale: Hale-Bopp Comet Madness 

En gennemgang af forsøgene på at mystificere kometen. Blandt andet sammenfaldet med 
afslutningen på århundrede har fået "profeter" til at forudsige jordens undergang eller 
andre dramatiske begivenheder. Forklaringen bliver også givet på rygterne om et rumskib 
i Hale-Bopps bane. En amatørastronom tog et billede af kometen, hvor der i dens nærhed 
var et klart objekt. Via Art Bell’s radioshow blev denne nyhed kendt i hele USA og ført 
frem af pressen, selv om Alan Hale og andre astronomer snart identificerede objektet som 
en stjerne. Også påstanden om, at Hale-Bopp skulle have skiftet kurs bliver afvist. 
Påstanden stammer sikkert fra, at de første bane-beregninger var usikre og senere blev 
korrigeret. 


Alan Hale: An Astronomer’s Personal Statement on UFOs 

Alan Hale giver tre grundprincipper, der er vigtige at huske, når man arbejder med ufoer: 
Ekstraordinære påstande kræver ekstraordinært gode beviser - og indtil videre er der ingen 
virkelig håndfaste beviser såsom fremmede væsener i et laboratorium. Bevisbyrden hviler 
på påstanden - det er op til dem, der mener jorden besøges af rumskibe, at bevise dette. 
Occams ragekniv - hvis man bliver stillet over for nogle fænomener, hvor der findes flere 

lige gode forklaringer, skal man vælge den enkleste forklaring. Mens Hale tror på, at der 
findes intelligent liv andre steder i universet, undrer han sig over manglen på beviser for 
ufoer. Hvis "de" ikke vil ses, kan de sagtens undgå dette, og hvis de vil i kontakt vil de 
også gøre dette - i modsætning til ufo-observationerne, der synes paradoksale i den 
sammenhæng. 


Jeffrey B. King: A Bridge Too Far 

Anmeldelse af bogen "The True Story of the Brooklyn Bridge UFO Abduction" af Budd 
Hopkins. Anmelderen beskriver de mange vanvittige og helt utrolige elementer i historien. 
Et af historiens mest interessante aspekter er dog vidnerne til Linda’s bortførelse af et 
rumskib midt i New York. Desværre er alle de interessante vidner anonyme. Specielt 
"Janet KimbalP, der angiveligt skulle have overværet det hele fra Brooklyn Bridge, og 
som kun er blevet interviewet af Budd Hopkins. Det siges, at hun kort efter dette 
interview nægtede at diskutere sagen overhovedet og siden skulle være død (hvilket i 
denne forbindelse er "belejligt" for at undgå krav fra andre undersøgere om at checke 
historien). 

